text:
Gumchying Gum sa hte Gum rawng Gum tsa Jinghpaw a mung masa
Gumlau hte Gumsa lai hpe English hku gaw Monarchy and Republican rai nga ai,
Hugawng a Manang Bumsin wa a Blog kaw na re,
Hti ging ai laika ngau re ngu mu mada ai majaw garan dat ai.
Wunpawng amyu shada shinggyim utsang garan madang ninggam htan nna nga nga yu sai hpe Gumlau hte Gumsa
ngu ai ga baw hte tang dan mayu nngai. Ndai ga baw hpe, Jinghpaw ni a lam da sang sawk sagawn da ai Antropologist Dr. E.R. Leach hpe mung chyeju dum nngai. Wunpawng shinggyim wuhpawng hta, du magam hte darat daroi nga ai zawn, Gumlau hte Gumsa ngu ai mung nga nga yu sai. Wunpawng amyu ni yawng gaw Du amyu nre ai zawn, Du amyu raitim mungkan a man hta gaw mying gumhkawng ai ni mung nrai shi nga ai. Dai ni na ten hta dai zawn re
Gumsa hte Gumlau lam hpe adan aleng wa nmu lu tim, shing re ai sat lawat ni naw nga nga ai hpe gaw ningdang nlu na re ngu kam nngai. Dan tawk dan nna hpaji chye ai ni hte nchye ai ni, sut su ai hte matsan ai ni, arawng lu ai ni hte nlu ai ni ngu nna gaw shinggyim wuhpawng shagu hta anga nga ai.
Wunpawng mung kata na Gumlau hte Gumsa lai hpe English hku gaw Monarchy and Republican ngu ai hku mai shaleng nga ai. Monarchy nga jang mung, Du lai Magam lai hte nga ai ni rai ma ai. Sut su nna nrai, sai garan nna nga ai ni rai nga ai. Dai hte maren, Gumlau ni mung Republican lai hku (or) Democracy lai hku nga pra ai sWunpawng sha ni rai nga ai. Ndai lahkawng gaw kaga ga raitim, tut nawng e rau mung anga nga ai.
Jinghpaw ni hta dai ni du hkra asuya magam n gun tim Duwa, Du jan, Du ni ngu nna shaga ai gaw Gumsa amyu hkring htawng na rai nga ma ai. Wunpawng amyu sha raitim, nkau mi gaw Gumlau ni rai ma ai. Shanhte gaw shinggyim rap ra lam hpe madung tawn nna shada da ginhka ginra nnga ai sha pawng chyawm let pra nga lu na hpe myit mada ma ai. Ndai Gumsa hte Gumlau ni a lai ladat nkau mi hpe lawu na hte maren shaleng dan mayu nngai.
1. Mung masa ladat:
Mung masa ga hku nna 'Mung' ngu ai ga hpe Gumsa ni gaw Duwa langai ngai a npu e de nga ai mare kahtawng law law hpe gumhpawn nna tsun chye ma ai. Raitim, Gumlau ni gaw, amyu bung ai masha ni de nga ai mare kahtawng law law gaw lamu ga jarit masat nna nga pra ai ginra hpe tsun ai re ngu hkam la ma ai.
2. Madang Utsang:
Gumsa ni hku nna nga sat madang utsang hpe Du nii, Du amyu ni, yu maya mare masha ni, hte mayam ni ngu nna tsun garan ma ai. Raitim, Gumlau ni gaw htunghking bung ai ni yawng gaw madang bung ai re ngu nna hkam la ma ai.
3. Ru Hka (debt)
Du amyu ru sai lawu lahta nre ai mare kahtawng masha ma hkra gaw, ahkun bang ra ai. Dai ahkun gaw shan rai yang magyi langai hte bung ai. Du ni a yi hpe mung, nta htingnu hpe mung galaw ya ra ai, ninghkap ai ni shing nrai ndang kalang galaw ai ni gaw masat da ai shabrai hte tara hpe salang hpawng dung nna dawdan ai hpe hkam la ra ai. Ru hka byin yang, Du ni hte amyu bung ai ni gaw ru hka kaw na hkyam sa lam lu la ma ai. Raitim, Gumlau ni gaw, tinang a buga mare kahtawng rawt jat lam hta lai, kadai mung marai langai ngai a akyu hpe sha nmai yu ai. Hka (compansation) jaw ra yang gaw masha shagu maren mara ang ai hpe jaw ga, nga ma ai.
4. Dinghku de ai lam:
Gumsa ni gaw Mayu Dama lam hpe madung tawn nna num jaw num ya lam hpe galaw ma ai. Ndai mayu Dama lam hpe npawt gawn ai shaloi, Mrip wa Kumja, Lahtaw wa Naw Lawn, Lahpai wa Daina La (La Tsan), Tsit wa Tu Hkum ngu ai hta hkan nna, Marip ni gaw Lahtaw ni hpe num jaw, Lahtaw ni gaw Lahpai ni hpe num jaw, Lahpai ni gaw Nhkum ni hpe num jaw ngu ai Ma-yu hte Da-ma lam hkai nna num wawn num la chye ma ai. Dai majaw num la na rai yang Ma-yu daw ang ndaw ang hpe grai yu ma ai. Dai sha nrai, Ma-yu kasha yaw ai shaloi mung, tinang hta grau nna madang tsaw ai num (mayu) hpe la ra ai ngu myit ma ai. De a majaw, Ma-yu hpe hkungga ra ai htunghkring nga wa ra ma ai. Raitim, num wa ai shaloi gaw, tinang a kanu kawa ni a madang hta yawm ai la kaw raitim Dama daw yang wa ra ma ai. Ndai lam gaw Wunpawng htunghking re nga nna mung tsun lang ma ai. Dai majaw, kade wa mi tsawra hkat ai nga tim, Ma-yu kasha nrai jang dinghku de nga pra lu na lam mi nnga nga ai. Dai hpe Gumchying Gumsa lai re nga nna mung tsun ma ai. Nkau mi gaw Wunpawng htunghkring nga nna mung hkap la ma ai. Gumlau ni maga hku nna gaw, dinghku de ai shaloi Ma-yu daw ang ndaw ang ngu ai hpe gaw ahkyak ntawn ma ai. Raitim, kanu a kahpu na kasha hpe la ai (causin marraige) zawn re ai hpe Ma-yu hku nna la chye ma ai. Hpu ja bang ai lam hpe nra sharawng ai sha n ga, madang nem ai kaw wa ra ai, madang tsaw ai hpe la ra ai ngu ai mung nnga malu ai. Dai hte maren, ban masum lai jang, amyu htinggaw mying nbung jang amyu bung tim mai la ai hku hkap la ma ai. E.g Lahpai hkrai raitim, shada la ai ni nga ai zawn, Maran shada la ai ni, Marip shada la ai ni rai nna nga nga ai.
5. Kashu Kasha hte Arawng Aya:
Gumsa ru sai ni hta tut e galaw nga ai htung lai langai gaw, kashu kasha ni hpe manu shadan arawng shatsaw ai lai rai nga ai. Kasha ni law law hta na hpungdim la kasha hpe grau nna manu shadan let, kanu kawa a sut gan madu shangun ai lam; tsawra myit madun ai lam hpe galaw chye ma ai. Raitim up hkang hpareng ai du tai na gaw kahpu kaba wa hpe arawng aya galai ap ai lam ni galaw chye ma ai. Bai nna madu jan lahkawng lu ai lama rai yang, shawng num a kasha ni gaw hpang num a kasha ni hta grau nna myi man pa ai hkrum ga ma ai.Hpang num (num kaji) a kasha ni gaw myiman nlu shagrit shanem da ai hkrum ga ma ai. Gumlau ni hta lahta na lam ni nnga ai.
6. Shadip Shahpang Ahkaw Ahkang:
Gumsa ni hta shadip shahpang ahkaw ahkang hpe 'Salang' hpawng hta dawdan chye ma ai. Ndai salang hpawng gaw amyu shagu (marip ni, lahtaw ni) ni a kam hpa gring ai salang ni jawm hpawm da ai Council rai nga ai. Raitim, yawng a ntsa Duwa gaw shadip shahpang ahkaw ahkang daw dan lu nga ai. Duwa hta lawu grit gaw Bawmung ngu ai wa rai nga ai. Gumlau ni hta mung, 'Salang hpawng' gaw yawng a ntsa e daw dan ai Council rai nga ai. Gumlau ni hta Mare agyi ni ngu ai nga nga ai. Ndai agyi ni hta mung Gumsa ni a Bawmung ni zawn ahkaw ahkang nga nga ai. Mare agyi wa tsun ai, nga jang gaw madat ra sai rai nga ai. Mare salang or mare agyi ni gaw Gumsa ni a Duwa ni zawn ahkaw ahkang lu ai ni rai ma ai.
7. Nawku Kungdawn lam (Ritual)
Nawku kungdawn ai lai ladat hta Gumsa ni gaw (1) Kaji Kawa ni hpe jaw jau ai. (2) Mu nat Mushem magam hte Nbung nat zawn re ai ni hpe jaw jau ma ai. Mare nat hte mung (buga) nat ni hpe mung, Uma nat, ngu nna jaw jau chye ma ai. Lamu Madai hte Hpraw Nga, Ginding nat 'Shadip' nat ndai ni gaw Du amyu Gumsa ni a nat ni rai nga ai. Gumlau ni hta mung Lamu Madai nat a malai, Sinlap nat hpe jan jaw ai hta lai kaga nat ni yawng hpe maren jaw jau ma ai.
Ndai zawn shai hkat ai Gumsa hte Gumlau ni a lapran Wunpawng amyu law law wa nchye na nhkawn hkrang ai mung nga na rai nga ai. Gayau gaya chye na ai ni mung law na re. Ndai lahta na Gumsa htung lai ni gaw Gumchying Gumsa lai hkrang hku nna chye na da ga ai. Raitim, WW II a hpang, Mungdan rawt malan wa ai aten kaw nna gaw ndai Gumsa hte Gumlau a lapran Gumrawng Gumtsa ngu ai 'Wunpawng Mungdan Shanglawt Hpung' a woi awn ladat a npu e hka san hta hkum pup hka lwi bang nna hka hkanu kau ai zawn gayau gaya Wunpawng buga, htunghkring dingsa hpe rap, Hkristan lai nnan de kap rai manawt dingsawt lgalai, htunghkring Wunpawng ngu kajai mat wa saga ai nhten.................


c: text/html

text:
时间:2018-05-16 15:53:12 来源:德宏团结报
Yi-nam lado hta go gahtet la ai majo, lusha ni mung yat manam loi re hta n-ga, machyi jigrong ni mung lo rai nna, ana shakap ya na hkinjang ni mung lo nga ai. Grau nna go hkron kap chye ai pu kan ana ganu e byin ai kan hkye ana, lusha sha nang re lam ni byin madung nga ai. Ana ndai ni hpe koi gam kau na matu, lawu na ladat hte htang maja na.
1.Shat lu shat ngam ni hpe sha na shong e, ndi ko grai gahtet hkra shalum nna she mai sha ai, lusha ni n sha shut na matu, shana din ai lusha gatsi ni n sha yang grau mai ai.
2. Lusha galo yang gatsing hte chyahkut hpe ginhka nna ton na, namlap simai gatsing, shan gatsing, nga hkatsu gatsing, udi gatsing re ni, grau nna go dusat pu sin ni go ana ganu ni kap chye ai majo,ton da ai shaloi grau sadi ra ai. Shadu jahkut sai lu sha hpe gatsing bang yu ai ndi hka wan ko n bang na.
3. Di mala, lu sha re ni hta machyi jigrong sa gawa na maja ra ai, nong e gashin sanseng ana sat ai lam galo ra ai, nta nhku shinggan hkan na sanseng lam galo du ra ai, machyi, shalip, ayu ni sat kau ra ai.
4. Hka gatsing n lu na, hka matsat shabat rai mat na hpe htang maja na. 5. Madu hkum na sanseng galo du na, nong e ata gashin hka shin rai na.

robotstxt: allowed

filter: keep


text:
Jinghpaw pati pawng hpawng nna bai hpaw ai n-gun ja ai pati hpe Kachin National Congress Party, KNCP ngu shamying na myit hkrum da sai raitim tara shang hkapla shagrin ai lam hpe gaw March 31 mungshawa zuphpawng hta galaw sa wa na re.
February 15-16 pati masum, KSDP, KDP hte KNC lahta tsang ningbaw ni a Myitkyina Manau Wang, Majoi Gawknu zuphpawng e, KNCP pati mying, dawnghkawn (Amyusha dawnghkawn ntsa shagan hpraw langai kap) hte rung dazik ni hpe bawngban myit hkrum da ai lam rai nga ai.
Mung shawa yawng hpe gawng malai ai pati langai byin hkra shawa masat shagrin ya ai lamang hpe February 20, daini Wunpawng Amyusha Mungbawng Rapdaw WMR woi galaw na matu pati lit ap da sai raitim, ‘ningmu gahkyin aten naw la ra ai majaw’ ngu March 31 de WMR hku nna bai htawt sit kau ya ai re.
Pawng hpawm pati a mying, dawnghkawn hte rung dazik ni hpe myit hkrum masat da sai raitim, March 31 ya Jinghpaw mungshawa zuphpawng hta bawngban myit hkrum ai hpe mahtang hkap la sa wa na re lam hpe pati ningbaw ni tsun ai.
Bra nga ai Jinghpaw mungmasa pati ni pawng hpawm na matu 2013 ni kaw nna shakut wa ai gaw 2018 January 13 ya shani she pati masum lapran myit hkrum ga sadi MOU ta masat htu wa lu ai re. N lu gahkyin shi ai pati mali naw ngam nga ai re.
Jinghpaw mung nga bawsang yawng hpe hkyawm ai n-gun ja ai pati kaba langai de shanawng sa wa na, madung Metta Development Foundation, bawngring NGO, lithkam usa, Srn. Lahpai Seng Raw woi ai Jinghpaw mungshawa ningpawt wuhpung wuhpawng (Kachin CSO) ni gaw February 19 ya shani WMR rung e zuphpawng langai galaw wa sai re.
Dai zuphpawng du sa shawa ni gaw pati ningnan langai bai hpaw na myit n hkrum ai sha, 5 ning jan aten la shakut gahkyin da sai pati masum hpe mahtang shangang shakang sa wa na matu tsun bawngban wa masai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Myen asuya dap hte Wunpawng Mungdan Shanglawt Hpyendap, KIA lapran lahta Sam mung Munggu ginra e masum ya matut manoi gasat gala lam ni byin nga ai majaw hpyen yen (IDP) ni garum ntum ra nga sai re.
Miwa ga jarit hte ni kahtep ai Man Ping mare gaw Munggu hte Hpawng Seng lapran nga ai Jinghpaw Wunpawng amyusha ni hkrai san rai nga ai kahtawng kaji langai re.
Munggu kaw na Myen dap Dapnu (tat-ma) 99 npu, n-gun 80 daram hpyen hpung gaw Man Ping de htu lung wa ai majaw KIA Dapba (6) kata Dapdung (38) hte kahtawng makau May 22, Laban shani kaw nna gasat gala majan byin wa ai re.
Majan byin ai shani jang, htinggaw 18 jan nga ai Man Ping kahtawng masha ni yawng Miwa ga jairit de hprawng yen mat ai re.
Mare masha ni hprawng yen mat ai hpang, mani Wuhpung lahkawng dap lapran aten kadun gap hkat wa nna, dai hpawt matut nna mare kata sinat ngoi ai nsen ni na ai lam, KIA Dapba (6) lit nga salang langai Jinghpaw Shiga Dap KNG de tsun ai.
Laban shana de aten minit 40 jan gasat gala majan byin ai hpang, Myen hpyen ni Man Ping kahtawng de shang wa nna nta wan nat ai lam ni galaw ai re. Myen ni gaw mare de masha n shang shangun ai majaw, dai shana nta kade nat kau ai n chye lu tim tsan ai kaw nna mu lu ai gaw nta masum re lam, lamu ga jarit na myi-chyaw-mu ai ni tsun ai.
May 22 kaw nna jarit sha din ai Miwa hkran hkau na pa hta hprawng shingbyi nga ai Man Ping masha yawng 80 jan rai nna shanhte hta ma chyangai hte asak kung ni mung lawm ai lam, mani shanhte hpe sa du gawan ai Munggu buga salang langai Jinghpaw Shiga Dap KNG de tsun ai.
Mang Hai mare Miwa pyada ni, mani Bat Langai Ya jahpawt daw hta hpyen hprawng masha ni yawng dum nta bai nhtang wa matu sa gawt ai raitim kade n na yang (buga ten pyen 2 jan) sinat bai ngoi wa ai majaw n lu nhtang ai lam sagawn chye lu ai.
Man Ping mare grupyin hta Myen hpyendap hte tinang KIA Dung 38 lapran gasat gala majan ni matut byin na masa nga ai majaw hpyen yen ni aten kadun hta dum nta nhtang wa na n mai byin na re lam, KIA Dapba (6) lit nga salang wa tsun ai re.
Mana de du hkra, kadai kade a garum ntum mung n lu la ai sha Man Ping hpyen yen masha ni gaw hkauna pa e yak yak hkak hkak hte shingbyi nga ai lam Jinghpaw Shiga Dap KNG sagawn chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
T.V one shiga dap hte rau N Z K C ningbaw Slg.Lakang Dau Hkawng
Mung kanting hta 2008 ning na data collection tsin yam masha ja hpan gaw wan 10 jan (over 10 milion) rai nga ai.New Zealand mung dan hta mung asuya ni mung kan tsin yam nhtoi hta hpun hkai ma ai.hpun hkai ai a la chyum gaw tsin yam ma sha ni tsawm htap wa ai hte lani hte lani galu kaba ring chyin gan ga sawa na lachyum hpe sha leng let shing gyim myit hte galaw ai la chyum rai nga ai.NZ mung dan asuya gaw World Refugee Day hpe grai manu sha dan ai hte galaw ma ai. New Zealand Kachin Community hku nna tsin yam nhtoi hta kabu gara hte shang lawm wa sai20/06/08 ja hpawt daw 9:00am htaNZKC aNing Baw Slg.lakang Dau Hkawng kaw nna T.V One news kaw Tsim yam lam hte seng nna myen mung masha yawng a malai ga sha ga sang lang dan lai wa sai.Asuya ni ndai hku woi galaw ai a yaw shada ai lamgaw NZ mung dan ma sha yawng hpe Refugee lam hpe grau nna chye na sha ngun ma yu ai majaw rai nga ai.Auckland mare kaba hta NZKC hku nna ti nang a Culture dance hte shang lawm sai.Wellington mare kaba hta mung NZKC a Ning baw Slg.L.K Dau Hkawng kaw nna 5:00pm hta Africanistan na du sa ai tsim yam ma sha nnan ni hpe kabu gara let hkap tau hkalum la sai. NZ mung dan asuya gaw tsim yam ma sha hpe hkap la ai lam gaw laning mi hta marai 750 rai nga ai.Myen mung dan na tsim yam masha nnan hkap la ai lam hpe jahkring kau nna Butan mung dan tsim yam ma sha hpe bai hkap la hpang taw sai.World Refugee Day hta Myen mung dan laru tsim yam hpe la kap let NZ asuya hku nna Myen mung tsim yam ma sha nnan hpe bai hkap la ya na matu Slg.L.K Dau Hawng woi awn let Seng ang ai New Zealand Refugee Service de lai ka bang let tang shawn ai lam hpe galaw lai wa sai. An hte W.P tsim yam ma sha ya yang e India UNHCR,Thailand Refugee Camp hte Malaysia UNHCR kaw e marai 5000 jan nga ai hpe chye lu ai.Butan mung dan tsim yam masha ni hpe gaw Nepal mung dan hta hpaw da ai UNHCR rung kaw nna hkap la sha lai taw nga ai.Myen mung dan tsim yam masha ni Nepal mung dan UNHCR rung kaw dai ni du hkra kadai mung nsa shi ai hpe UNHCR kaw nna lakap let chye lu ai.an hte W.P tsim yam ni ya yang e Nepal mung dan UNHCR rung de sa yang grai kaja ai aten rai nga ai.
World Refugee Day
Myit Hkrum ra saga ai
Um ya hte gaw myen mung laru lam chyu ga jai nga ma ai ,ndai zawn mung dan masha ni tsim yam hkrum hkra nga ai ten hta myen wa gaw shi a mung dan gaw da ta ra nhprang hpe atit a nang shagrin nang wa sai, ta ra ai myi rai rai n tara ai mi rai rai shi gaw shi a lam ang ai hku gaw galaw sana sha rai sai,du wa na 2010 ning hta gaw mung dan a party ralata hpe ga sana re ndai zawn galaw wa yang anhte myu sha ni gaw gara ma ga de rai wa sa na kun
Anhte jing hpaw wun pawng shani gaw moi kaw na gade a npu hta nga ai amyu ni nrai ga ai ,moi ji wa ni a shre shagan ai lam ni gaw mung kan she gari hkra rai lai wa sai re mung kan a mung masa ga lai shai wa ai lam ni a majaw anhte myu ni mung ga lai shai nang wa sai ,1947 htaw ra ma ga de gaw myen mung dan a lamu ga sum la mung ndai zawn nrai nga ai ,english a lata na shang lawt rau jawm la na matu myen a maw lanyet ai kaw an hte myu ni hkrupsha lai wa sai ,Aung san wa gaw lata hte ka da ai pang lung ga sadi gaw shi a hpang hkan ni lagaw hte bai hpyet kau sai myit uy hpa re ,myen a muy shamyit masing gaw moi Aung san wa kaw na hpang sai re.
Ndai lam ni a ma jaw awm dawm shang lawt lu hkra nga nna anhte a share sha gan ni law law wa du baw sai hkaw let shakut sa wa ai gaw dai ni shaning 40 jan rai sai ,k hpung mung law law wa pru wa sai hpa majaw kun?dai ni sim sa lam la da ai upung ni hpe myen gaw laksan grin ra ni ga ran ya ai myit yu ga,mung dan a tara nhprang hpe shagrin da sai hte ma ren laknak lang ai uhpung ni a laknak mung jahtim da na ma tu myen gaw tsun sa na re.ngai myit yu ai anhte j.w myu sha ni ga dai hpe kam ra na kun ?Mung masa lani kun ? hpung shara ni hpe kun? Democarcy lam ni gaw me shing jawng ai hte sha dang la ai baw re,,j.w ni 1990 ning ra la ta hta nahte a jing hpaw mung masa lani hpe gaw me nbang na laga chysam ni hpe sa bang ai majaw jing paw mung ting hta masha amyu party ni dang ai hku re ,sam mung ga sam mysha ni hkrai madu la ma ai ,ndai hpe yu yang anhte myu ni me bang na pyi naw ra nga ga ai.
Ya kalang bai bang ra saga ai dai ni anhte a ga nu gawa tai ya nga ai K I O ni a ntsa anhte mung masha ni ga de ram wa kam hpa nga ai kun ? kam hpa na ram mung masha a kata hta ga de ram shra la da sai kun?mung shawa amyit hpe lu gang da ai kun myit yu ga.Ngai mu ai gaw anhte a K I O ni gaw tinang a lak san sha ra kaw sha shara lu nga ai laga sha ra ni hta gaw nseng ai zaw rai nga ai,
Gashadawn , 1994 ning hpang kawn hugawng danai lam hta myen hpyen dap gaw majoi jat mat wa ai hta n ga lawu ga na myen masha ni hpe yenan (jaksau) htu na ma tu nga manu mana htaw bang ma ai rai tim jak sau htu ai lam ni gaw nbyin tim dai lawu ga na mashani gaw n-yu wa ai sha nga nan taw nga sai re.ndai gaw shan hte a mahkyen langai rai nga ai ,bai gaja washa ralata shing jawng wa yang anhte jinghpaw wun pawng sha ni gaw shara lu na masa nmu ai,mugawng wanleng lam mayan hte talawgyi mali hka myan na sam hpu nau ni hpe mung myen gaw zinlum da ngut sai ,bai manmaw grup yin hte shwegu grin ra ni hta gaw tsun pyi nra sai ,bai potau ginwang ni hta mung sum prat gaw dit da ngut sai hku re ,ndai lam ni a ntsa me shingjawng na matu myen gaw jin jin rai sai.
2010 ning hta ga law na ra lata ni hta jinghpaw wun pawng myu shani a gawng malai tai ya na gaw gadai ta? anhte a gam maka hpe hparan na gaw anhte myushani nan rai ra ai ,dai ma jaw dai ni lak nak lang ai k hpung ni yawng gaw shada mara ntam hkat ai sha myit hkrum ai hte tai hpyen hpe atsai sha gasat kau ga ,mung masha amyit hpe gang da lu ai wuhpung tai hkra shakut ga ,dai nrai yang myen gaw Pang wa hte Laiza kaw sha nanhte hpe shara jaw na ra ai dum da ga.


text:
PRANGTAI:- Nang mahtang shara shagu hkan e pyen du hkawm ai wa re majaw ndai lam hte seng nna nang kaw san la na ngu naw myit nga ai hte hkrak sha rai sai. Ngai gaw ndai Ting Kawk pa kaw lai nna gara de mung n du yu ai re. Raitimung mungkan shiga ni BBC, VOA, RFA zawn re ai kaw na shani shagu madat la nna lu wa ai shiga ni hpe bai shen maram la ai hte byin wa na masa hpe tup hkrak n rai timung, ni nawn ai mahtai lu wa na matu maram chyai ai madang sha rai nga ai. Dai hte maren KIO hte Myen kasa ni hkrum shaga ai hte seng nna, shanhte tsun shaga hkat ai lachyum hpe maram lu na matu shanhte a shingdu lam hpe naw hkaja nga ai hku re.
Myen ni a labau gaw, "Myanma atsa, dagong ka" nga ai. Shing rai Myen ni a ginra gaw Dagong, Pagan grup yin sha rai nna Yahkaing, Karen, Mon, Thai, du hkra matse labye rai zing la ai hpang dam lada ai Myenmung byin wa sai. KIO a shingdu lam hpe bai yu ga. Wunpawng Myusha ni gaw, jan n shang ai British asuya a hpyen hpung hpe htunghpau sinat lang nna 30 ning grup yin gasat wa nna mungkan majan (1) kaw gara hku shang gasat wa ai, mungkan majan (2) kaw Myen ni woi shang wa ai Japan ni hpe gara hku gasat shapraw dat ai, Myenmung shanglawt lu na matu mungmasa lam yan hte gara hku woi awn wa ai, lawu ga hkan Myen hkyeng, Myen hpraw ni kabrawng wa ai hpe gara hku shamyit kau ai, U Nu asuya gaw Yangon sha ngam sai hpe gara hku hkye la ya ai zawn re ai lareng lam tsun ga nga yang htum na n rai nga ai. Salang Pyilan a ningmu naw matut madat ga le.
PYILAN:- Wunpawng Myusha ni hte Myen ni a laram lam hpe gindaw yu ai shaloi:- Myen gaw magyi magaw masu hkalem ai npawt nhpang lang nna, Wunpawng Myusha ni gaw myit hpraw san ai atsam majing hpe npawt nhpang lang wa ai hpe mu lu ai. Dai ni na ten hta dai zawn re ai laram a npawt nhpang hta hkan nna KIO hte Myen kasa ni gaw mungkan pinra na mungmasa saboi kaw tsap let dwi ai, hkri ai, hkup ai, jap ai, shum ai namchyim lang nna atsam madun hkat nga ai aten rai li ai. Satan gaw KIO hta lai nna UNFC uhpung yawng hpe hkying hkum laman apyaw sha shalen la nna satan ni hkyen sa ai myit hkrum laika hta ta masat ka la lu masai. KIO hpe dai zawn rai shalen la na matu n loi na re hpe tau chye nga ai majaw jahkrit shama la ai ladat hte Wunpawng Mungdan chyam hkra lawu ga na hpyen hpung ni hpe jashawn dat ai shingkang hte aten ntam ai zing la na sai ngu ai lachyum madun nhtawm, maga mi de gaw mungmasha ni hpe satan a atsam htum hte zingri nat sat shamyit ai ladat hte jahkrit bang wa masai. Ya gaw KIO a shagri hpe abrep mani kau ya lu sai majaw kaga rawt malan hpung ni zawn simsa bawngban lam aloi sha myit hkrum ya na masai, nga nna kam let hkrum bawng wa ai hku rai malu ai.
Kaga rawt malan hpung ni hpe shalen la ai hpaji gaw, shanhte a ginra kaw nga mu nga mai rawt jat wa na matu Economic Zone shalat ya na, ngu ai maw lanyet lam rai nga ai. Hpang e pru wa na mahtai gaw, "Uhku a masa si la gawm" pyi n rai na re. Dai masa hpun ting hpe daw agrawp mat shangun nna, amyu ting hpe shamyit kau ai ladat she re hka! nga nna myit dum wa ai shani gaw hpang hkrat mat na sai.
Shing re ai ningmu hta hkan nna KIO kasa ni gaw amyu ting a gawng malai dang dep ai machye machyang lang rai, shingdu de na Myutsaw Salang ni jaw dat ai ningmu, KIO Ginjaw kaw na Ningbaw Ningla ni jaw dat ai ningmu a ntsa e, Yehowa kaw Wunpawng Myusha ni kyu jawm hpyi marawn ai marang e, Yehowa madun dat ai shingkang gaw KIO kasa ni a kraw lawang kaw shanu ya nga sai. Dai hta n-ga, Wunpawng Myusha shada hku nna htap htuk ai ga si ga ngau hte hpaji jaw hkat ai lam gaw awngdang lam lu wa na matu htoi kabrim ai Pyeng Ding rai nga ai.
PRANGTAI:- Masum n rai, an lahkawng a ningmu lahkawng hpe akyu jashawn ai rai yang, bum hpe sit kau lu ai atsam n rawng hkra raitimung, satan wa hpe dang kau lu ai madang sha gaw rai na re ngu kam let hpungdim dat ai law.
Pukdun (Ka matsing)


text:
MYEN BALIK DAP HPE SA HTIM GASAT
Labels: Jinghpaw Mung Shiga
3 comments:
- Maling Rawngba said...
-
Awng padang dip la lu ai shawng lam na myu tsaw share shagan ni yawng karai kasang a makawp maga ai n pu hta yawng ngwi pyaw hkam ja nga mu ga .Karai kasang hte htep lahti rau nga ai ni gadai mung lam shagu hta awng dang ai lam lu na sha nga ai.Du daw sai hkaw let myu hte mung dan a matu shakut shaja nga ai myu tsaw hpyen la ni yawng hpe karai kasang tut bau sin nga u ga..
- June 19, 2012 at 11:04 AM
- Jatawng Naw said...
-
Grai na n gun lu ai law. KIA hpu nau ni hpe grai arawng la shagrau ai law.
Karai Kasang jaw ya ai atsam ningja hte Anhte Pawngyawng myusha ni hte bu ga ginra ni hpe makawp maga nga ga. Tsawra hpu nau ni yawng hpe Karai Wa kaw na ngwipyaw kabu gara simsa ai chyeju mung jaw ya nga u ga law.
- June 19, 2012 at 12:10 PM
- Anonymous said...
-
Dai hkan ni machyu pala shama hkam nna balik dap hpe sa gap taw ai gaw....... Tinang shawng lam hkan Mung masha ni hpe roi rip hkawm nga ai ni hpe htim gap yang grau akyu nga na re ngu mu mada ai.
- June 20, 2012 at 3:19 AM


text:
Saturday, July 11, 2009
Kala Mung nga Singpho myusha ni a mabyin hte shawnglam
Anhte Chyurum ai Jinghpaw Wunpawng myusha ni wa: Kala mung, Miwa (Hkye) mung hte Myen (Man) mung ni hta tinang a lamu ga hta tinang nga rai nna, nga pra nga ai hte maren Chyurum ai Jinghpaw (Singpho) myusha ni gaw Kala mung a Assam Mungdaw hte Arunachal Pradesh Mungdaw hta Tarung Hkawng, Namhpuk Hkawng (Assam) Tenang Hkawng hte Diyun Hkawng (Arunachal) nga nna, lamu ga shara garan let nga pra nga ma ai.
shaning tsa lam kahtap mat wa ai hte maren, Kala myusha ni a htung lai, ga mung ram ram wa kayau mat wa nga sai; rai timung shaga ai ga mahku n’sen ni gaw Kanu Jinghpaw mungdan, Putau, Machyangbaw ginra na “Duleng ga,” “Malihkrang Walawng grupyin ni hta shaga lang nga ai ga mahku n’sen,” hte “Hugawng ga mahku n’sen” ni hte raw hkrak rai nga ai law.
Dai ni ahkyak madung gaw, Kala mung nga Chyurum Singpho myusha ni hta Jinghpaw (Singpho) laika nga nna hkrak rai n lu jai lang shi nga ma ai. Raitim, ya dai ni Arunachal shara ram ram hkan gaw Singpho Development Society hku nna woi ningshawn shaw let Singpho lik hpe ram ram wa jai lang nga masai hpe mu lu nga ai. Sha n-ga, Assam mungdaw shara nkau ni hkan mung Singpho lik (Ola Hanson gin shalat da ai laika kanu) hpe sharin achyin lang hpang nga masai.
Anhte Chyurum Jinghpaw myusha ni yawng, nga ai mungdan n bung tim, asak sai lam snr shaga lang ai laika,htunghking langai sha rai nga ga ai rai yang gaw, jasam masha ni kade law ai a lapran e nga tim n mat na re. Ya na zawn, Kala mung nga Chyurum Jinghpaw (Singpho) myusha ni wa; “endangered languages or tribe” (mat magang nga sai Jinghpaw (Singpho) myusha ni, shanhte a shaga lang ai ‘ga’ hte htung lailen ni nga” nna masat hkrum nga sai hpe Dr.Stephen Morey a laika buk hta mu lu ai lam gaw n teng, n grin wa na re. Hpa majaw nga yang, amyu langai mat wa nga ai ngu masat hkrum ai lam gaw “Ndai myusha ni a shaga lang ai ga, hte htunghking lailen” hpe tat kau mat wa ai majaw rai nga ai.
Ya dai ni gaw; “mat magang nga ai myusha (Singpho) snr ga htunghking lailen” nga nna masat hkrum nga ai hta grau hkrit tsang ra ai (Most endangered languages) lam gaw; “N law la ai Kala mung nga Chyurum Jinghpaw (Singpho) myu ni hpe brang ayai kau shangun hkyen ai sumprat kaba langai mi pru nga sai re.” Ndai lam gaw Australian mungchying sha Dr. Stephen Morey hku nna, Jinghpaw (Singpho) laika langai bai gin shalat shapraw magang ya nga sai lam rai nga ai. Ndai shi ka da ai Jinghpaw (Singpho) laika hpe 2009, Feb. 22 ya (Shapawng Yawng Manau Poi kaba ngut ai hpang) hta Katetawng Mare, Tinsukia Dist., Assam hta masat shagrin la nna gaw Government jawng hta third language (nambat 3 laika) hku nna sharin hpang wa na hpe chye lu ai.
Kala mung nga myusha ni hta kaga, Maru, Lashi, Zaiwa, Nung, Rawang nga nna n nga ai, Jinghpaw (Singpho) san san hte Lisu myu hpan sha nga ai re, anhte hpa majaw “ga langai, laika langai sha n mai byin na rai ta?
Amyusha langai kata hta laika hpan law law lang ra wa na i?
Laika n bung jang anhte myusha ni kaning rai byin wa na rai ta?
Dr. Stephen Morey gaw Endangered Languages Documentation Program hta shi hku nna gaw: A Comprehensive Documentation of the Tarung andSingpho Languages nga nna, hpunau ni a kata hta du shang nga ai shaning mu na wa sai. Shi a project gaw “mat magang wa nga sai Singpho myusha ni hpe npawt ndung hkridun tam la n mu mat wa hkra byin shangun kau lu ai” project rai nga ai. Hpa majaw nga yang shi aThesis/research (sawk tam) laika buk hta mung Anhte Jinghpaw (Singpho) myusha ni hpe Sam amyu hpan a lakung langai hku nna bang da ai hpe mu lu ai. Dai majaw “aga, laika n bung mat ai hpang gaw” shi ka da ai labau Sam amyu a lakung langai sha re nga ai lam gaw teng mat wa na rai nga ai.
Shi a project gaw, Miwa (Hkye) mung, Myen (Man) mung hte Kala mung hta nga ai Chyurum Jinghpaw (Singpho) myusha ni yawng hpe ‘Chyu’ n rum ai, jasam amyu kaga ga she shatai kau hkyen ai lam she rai nga ai.
Shapawng Yawng Manau Poi kaba hpe lai wa sai 1985 ning kaw nna ya dai ni du hkra Chyurum hpunau ni yawng myit hkrum let manau dum lu nga ai re.
Lama na, ‘ga, laika’ n bung mat, laika kaga ga lang mat wa ai rai yang gara hkawng (shara) aga laika hpe madung shatai nna manau dum na?
shada da gara hku matut mahkai wa na?
Sai langai sha rai ga ai ngu na, hpa ningja (identity) hpe madun na?
Chyurum hpunau (Miwa, Myen) na ni rau gara hku matut mahkai wa sana?
N shai wa na i?
Shaning tsa lam bai kahtap wa jang anhte Singpho myusha ni kaning rai mat sana?
Tsawra ai Chyurum Jinghpaw Wunpawng sha ni e… myit yu yang sin machyi la n’ngai law, yawng ndai Dr. Stephen Morey a project (bungli masing) gaw anhte Chyurum hpunau ni yawng (Myen, Miwa, Kala mung) nga nna mungdan shai ai hte amyu shai kau shangun ai lamang snr Kala mung Hpunau (Singpho) amyusha ni a kata hta aga, laika jashai kau nna, kaga (Sam) amyu ni a kata hta bang kau hkyen ai lamang rai nga ai hpe mu mada ai. Dai majaw, tsawra ai myusha ni yawng ndai Dr. Stephen Morey a project tang madun ai lam hpe myit yu nna shi hpe adik tawk (English) hku nna, amyusha yawng a malai matut mahkai, hkrum jahta, shading sharai la ga ngu nna saw lajin dat n’ngai law.
Dr. Stephen Morey a hkringdat gaw:
Dr. Stephen Morey
4Sims Street.
Sandringhan VIC 3191, Australia.
Tel. 61395981122
Email. moreystephen@hotmail.com
shaning tsa lam kahtap mat wa ai hte maren, Kala myusha ni a htung lai, ga mung ram ram wa kayau mat wa nga sai; rai timung shaga ai ga mahku n’sen ni gaw Kanu Jinghpaw mungdan, Putau, Machyangbaw ginra na “Duleng ga,” “Malihkrang Walawng grupyin ni hta shaga lang nga ai ga mahku n’sen,” hte “Hugawng ga mahku n’sen” ni hte raw hkrak rai nga ai law.
Dai ni ahkyak madung gaw, Kala mung nga Chyurum Singpho myusha ni hta Jinghpaw (Singpho) laika nga nna hkrak rai n lu jai lang shi nga ma ai. Raitim, ya dai ni Arunachal shara ram ram hkan gaw Singpho Development Society hku nna woi ningshawn shaw let Singpho lik hpe ram ram wa jai lang nga masai hpe mu lu nga ai. Sha n-ga, Assam mungdaw shara nkau ni hkan mung Singpho lik (Ola Hanson gin shalat da ai laika kanu) hpe sharin achyin lang hpang nga masai.
Anhte Chyurum Jinghpaw myusha ni yawng, nga ai mungdan n bung tim, asak sai lam snr shaga lang ai laika,htunghking langai sha rai nga ga ai rai yang gaw, jasam masha ni kade law ai a lapran e nga tim n mat na re. Ya na zawn, Kala mung nga Chyurum Jinghpaw (Singpho) myusha ni wa; “endangered languages or tribe” (mat magang nga sai Jinghpaw (Singpho) myusha ni, shanhte a shaga lang ai ‘ga’ hte htung lailen ni nga” nna masat hkrum nga sai hpe Dr.Stephen Morey a laika buk hta mu lu ai lam gaw n teng, n grin wa na re. Hpa majaw nga yang, amyu langai mat wa nga ai ngu masat hkrum ai lam gaw “Ndai myusha ni a shaga lang ai ga, hte htunghking lailen” hpe tat kau mat wa ai majaw rai nga ai.
Ya dai ni gaw; “mat magang nga ai myusha (Singpho) snr ga htunghking lailen” nga nna masat hkrum nga ai hta grau hkrit tsang ra ai (Most endangered languages) lam gaw; “N law la ai Kala mung nga Chyurum Jinghpaw (Singpho) myu ni hpe brang ayai kau shangun hkyen ai sumprat kaba langai mi pru nga sai re.” Ndai lam gaw Australian mungchying sha Dr. Stephen Morey hku nna, Jinghpaw (Singpho) laika langai bai gin shalat shapraw magang ya nga sai lam rai nga ai. Ndai shi ka da ai Jinghpaw (Singpho) laika hpe 2009, Feb. 22 ya (Shapawng Yawng Manau Poi kaba ngut ai hpang) hta Katetawng Mare, Tinsukia Dist., Assam hta masat shagrin la nna gaw Government jawng hta third language (nambat 3 laika) hku nna sharin hpang wa na hpe chye lu ai.
Kala mung nga myusha ni hta kaga, Maru, Lashi, Zaiwa, Nung, Rawang nga nna n nga ai, Jinghpaw (Singpho) san san hte Lisu myu hpan sha nga ai re, anhte hpa majaw “ga langai, laika langai sha n mai byin na rai ta?
Amyusha langai kata hta laika hpan law law lang ra wa na i?
Laika n bung jang anhte myusha ni kaning rai byin wa na rai ta?
Dr. Stephen Morey gaw Endangered Languages Documentation Program hta shi hku nna gaw: A Comprehensive Documentation of the Tarung andSingpho Languages nga nna, hpunau ni a kata hta du shang nga ai shaning mu na wa sai. Shi a project gaw “mat magang wa nga sai Singpho myusha ni hpe npawt ndung hkridun tam la n mu mat wa hkra byin shangun kau lu ai” project rai nga ai. Hpa majaw nga yang shi aThesis/research (sawk tam) laika buk hta mung Anhte Jinghpaw (Singpho) myusha ni hpe Sam amyu hpan a lakung langai hku nna bang da ai hpe mu lu ai. Dai majaw “aga, laika n bung mat ai hpang gaw” shi ka da ai labau Sam amyu a lakung langai sha re nga ai lam gaw teng mat wa na rai nga ai.
Shi a project gaw, Miwa (Hkye) mung, Myen (Man) mung hte Kala mung hta nga ai Chyurum Jinghpaw (Singpho) myusha ni yawng hpe ‘Chyu’ n rum ai, jasam amyu kaga ga she shatai kau hkyen ai lam she rai nga ai.
Shapawng Yawng Manau Poi kaba hpe lai wa sai 1985 ning kaw nna ya dai ni du hkra Chyurum hpunau ni yawng myit hkrum let manau dum lu nga ai re.
Lama na, ‘ga, laika’ n bung mat, laika kaga ga lang mat wa ai rai yang gara hkawng (shara) aga laika hpe madung shatai nna manau dum na?
shada da gara hku matut mahkai wa na?
Sai langai sha rai ga ai ngu na, hpa ningja (identity) hpe madun na?
Chyurum hpunau (Miwa, Myen) na ni rau gara hku matut mahkai wa sana?
N shai wa na i?
Shaning tsa lam bai kahtap wa jang anhte Singpho myusha ni kaning rai mat sana?
Tsawra ai Chyurum Jinghpaw Wunpawng sha ni e… myit yu yang sin machyi la n’ngai law, yawng ndai Dr. Stephen Morey a project (bungli masing) gaw anhte Chyurum hpunau ni yawng (Myen, Miwa, Kala mung) nga nna mungdan shai ai hte amyu shai kau shangun ai lamang snr Kala mung Hpunau (Singpho) amyusha ni a kata hta aga, laika jashai kau nna, kaga (Sam) amyu ni a kata hta bang kau hkyen ai lamang rai nga ai hpe mu mada ai. Dai majaw, tsawra ai myusha ni yawng ndai Dr. Stephen Morey a project tang madun ai lam hpe myit yu nna shi hpe adik tawk (English) hku nna, amyusha yawng a malai matut mahkai, hkrum jahta, shading sharai la ga ngu nna saw lajin dat n’ngai law.
Dr. Stephen Morey a hkringdat gaw:
Dr. Stephen Morey
4Sims Street.
Sandringhan VIC 3191, Australia.
Tel. 61395981122
Email. moreystephen@hotmail.com
Posted by htingnaikkachin at 3:45 PM
Labels: About Kachin(Laika Ngau)
No comments:
Subscribe to: Post Comments (Atom)


text:
Nu Wa hpau nau ni, hpa baw hkai sha hpan mi rai rai, shawng nnan myit sawn ra ai gaw, lamu ga lata ra ai lam rai nga ai. Tinang hkai sha na lamu ga ginra hta dan hkung ai, masha law malawng ra sha ai namsi ni hpe hkai ra ai. Gat wang hte ni ai shara, hkawm sa hkawm wa, htawwa htawsa loi ai shara rai ra ai. Tinang hkai ai namsi namsaw hte htuk manu ai, kaja ai lamu ga, ga sau, shingra tara, shingra namhpun ni rawng ai lamu ga hpe lata ra ai. Bai, shingra tara hte seng nna, katsi kahtet, lamu marang ni hpe maram yu nna, shi ladaw hte shi htuk manu ai namsi namsaw ni hpe hkai ra ai. Dai hta n’ga, shani shana kahtet shadang, marang law nlaw, nbung ja nja, jan shing kang lu nlu, madi manyap, marang si hte num ri ni law nlaw, dai zawn re ni hpe yu maram, jahtuk nna hkai ra ai.
Ga shadawn, kahtet ai buga ginra ni rai jang, lamung hpun, langu hpun, sang hpaw hpun, jam wawm si hpun, jum dwi si hpun, mahkaw si hpun ni hpe hkai jang kaja dik rai nga ai. Kahtet shadang yawm ai buga ginra ni hkan rai jang gaw, mali ga si hpun, sabyi si hpun, miwa mahkaw si hpun, lwihkri, lwihkrawn si hpun, tsan lun si hpun, sumwum si hpun ni hpe mai hkai ai rai nga ai. Katsi ai buga ginra ni hkan rai jang gaw, Ja magaw si hpun, Magaw si hpun, sahka si hpun, strawberry si hpun, Num hka si hpun, bu hkrawp si hpun, lwi dwi si hpun, Greek-fruit si hpun ni hpe hkai jang kaja dik rai nga ai.
Hkai na lamu ga hte seng nna, namsi namsaw ni law malawng ra sharawng ai namhpun gaw, gasau loi madi manyap rai, zai nyi ga hpe ra sharawng dik rai nga ai. Ga sau lamu ga hpa jang namsi namsaw hpun ni nkaja hkraw ai hpe chye da ra ai. Bai, ga sau kata nlung law rawng jang mung tu na grai yak ai. Lamu ga jum ngam ai shara, lamu ga hkri ai shara, hka-ung ai shara ni hkan namsi namsaw hpe nmai hkai ai. Nlaw htum lamu ga, gasau sung de pe 3,4 dang rawng ai shara rai jang gaw, ganing re ai namsi namsaw hpun hpe mung mai hkai sai rai nga ai.
Dai rai jang gaw, shaning gahtap nna, hkai sha ai raitim, ga sau namhpun ni sum mat ai lam n’nga ai sha hkai sha lu ai rai nga ai. Dai zawn hkai sha sai hte gaw, namsi namsaw hpun ni hka lu lu na matu, hka la loi ai shara ni hta hkai ra ai. Lama na, hka la yak ai shara ni rai jang gaw, hka lawng ni hpe htu da nna, lanam ta, hka lu ai ten, law wa ja bang da rai, ginhtawng ta hta mai lang ai rai nga ai. Shaning tup shi ladaw hte shi namsi namsaw ni hpe mai hkai sha sai rai nga ai.
Nu Wa ni, hkai ai hte sha mung n’ngut nga ai, namsi namsaw hkai da sai hte gaw, wang kum ya ra sai. Dai zawn kum ai shaloi, hpri ju hte mi rai rai, hpun, kawa hte mi rai rai kum ya ra ai. Lama na hpri ju, hpun kawa lu yak jang mung, anhte a buga ginra ni hkan nga ai, maga hpun, ju kap ai hpan hpun ni hpe wang shakum shatai mai hkai da nga ai re. Dai zawn hkai na rai jang gaw, kaba lawan ai hpun hpan hpe hkai ra ai. Hkai loi ai hpun rai ra ai, hka hpang gara ai dan hpe hkam lu ai hpun rai ra ai, ju kap ai hpun rai jang grau hkak ai, reng jang she dumsu yam nga ni loi li hte n’shang na rai nga ai. Nbung laru dan hpe hkam lu ai hpun rai ra ai. Dai hpun hpe hkai na rai jang n’law htum lahkawng ning dang jau nna hkai da ra ai. Reng jang she namsi namsaw hkai ai ten hta wang shakum tai ya na rai nga ai. Dai zawn hkai ai shaloi namsi namsaw hpun hte pe 40 dang gang nna hkai ra ai.
Namsi namsaw hpun hpe hkai ai shaloi, masat da ai lamu ga hta hkrak, sup rai lu hkai na matu ahkyak nga ai. Dai zawn galaw da lu yang she, lamu ga majoi n’tai mat ai sha n’ga, namsi pru shadang law na rai nga ai. Galu yang yang di nna mi rai rai, masum brum di nna mi rai rai, shing n’rai manga brum hkrum rai nna mi rai rai hkai ai rai jang yu tsawm ai sha n’ga, namsi hpun ni langai hte langai dingbai dingna n’jaw ai sha tu kaba bawng tsawm na rai nga ai.
Namsi namsaw hpun ni shaning galu tu hkam na hte si law law si na matu, namsi hpun pawt makau hkan shingra namhpun hte namlaw namlap katsing rai rai, jahkraw rai rai, gayau nna, bang ya ya di ra ai. Namsi hpun hpe galoi mung namhpun jaw lu na matu, sun wang makau hkan n’hkrun kasha ni htu nna, dai n’hkrun hta nga hkyi namhpun, du sat n’ra jahkraw ni, wan dap hte numhkaw ni hpe gayau nna, atsawm sha dik bang da u. Dai hpang hka loi loi jaw ya ya di u. Dai zawn lu galaw da jang gaw, ginhtawng lanam n’nga namsi hpun ni hpe mai hkai sai rai nga ai.
Ya na zawn shara lajang, namhpun ni mung hkrak rai sai hte gaw, namsi hpun bawng kaja lu na sha ahkyak sai. Nansi hpun rai sai nga nna, hkrup mara nmai hkai ai hpe sadi ra ai. No(1). Myu bawng kaja ai namsi hpun rai ra ai. No(2). hkai bawng a, pawt nga ai shara kaw nna, lahta de Centimeter 20 kawn nna, 30 a lahta de hpun matut mai ai ru kap shara lawm ai hpun rai ra ai. No(3). Kaja bawng tsawm ai namsi hpun rai ra ai. No(4). namsi hpun bawng a’ding sha rai n’htawm ru n’gun kaja ai, lap law kap ai hpun rai ra ai. No(5). Ana n’kap ai hpun rai ra ai. No(6). hkaina madang dep ai namsi hpun rai ra ai, reng jang she na a namsi sun gaw awng dang na, a’kyu pru na rai nga ai.
Namsi hpun bawng kaja hkrak dik sai nga nna mung n’ngut shi nga ai e…..kaja dik namsi hpun hkai da tim, lamu ga, hka chyup n’gun n’nga jang mung hpun hpe dingbai ding na jaw chye nga ai. Dai zawn hka chyup n’gun n’nga mat jang No(1). lamu marang n’law ai shara ni hkan rai jang lamu ga kata jum dat wa mahkawng mat rai, namsi hpun ni nkaja mat na rai nga ai. No(2). n’bung pru shang nkaja byin chye ai. No(3). lamu ga madi manyap galai shai wa chye ai. No(4). namhpun chyup n’gun yawm mat na, dai zawn byin jang namsi hpun ru ni hten ra wa nna, si mat chye nga ai hpe chye da ra ai.
Dai kum la ni byin wa sai hte gaw, lamu ga hpe lawan bai lajang ya ra sai. shingra namhpun hte atsawm sha bai lajang la ra sai hpe n mai malap ai.
Nu Wa ni, namsi namsaw hkai na lamu ga shara ni hta jum dat law jang hka hpe grai law hkra nmai bang ya sai. Lani mi loi loi di nna, shayawm bang ya ra ai. Dai shara hta, Jum dat hpe lu hkam ai namsi hpun hpe hkai ra ai. Shingra namhpun hpe madung da jai lang ya u. Reng jang, jum dat gau ngwi ngwi yawm mat na rai nga ai. Bai n’kau lamu ga hkri ai shara hkan rai jang gaw, nam htun hpe loi loi bang ya u. Namsi namsaw law malaw gaw zaini ga hpe ra sharawng ma ai, Namsi hpun ni ru, tu galu lawan ai raitim, zaini ga gaw hka hpe htinghkang da na n’gun nau nrawng ai re majaw, namsi namsaw ni madang dep hkra kaja ai lam nau n’nga ai lam hpe chye lu ai. Dai majaw, Zaini ga hte shingra namhpun ni hpe gayau nna hkai ai rai jang gaw kaja dik rai nga ai.
Namsi namsaw ni hpe bawng galaw na re ai shaloi, hka ung lawan ai shara, hka lim mai ai shara ni hkan nmai bawng ai. Lamu ga ara sha re ai shara hta namsi bawng galaw ra ai. Lamu ga n’ra jang, ga hpe a’tsawm sha htu shara nna galaw ya ra ai. Dai zawn namsi bawng galaw ai shaloi, lamu ga hpe mai byin ai made atsawm sha htu ya u, tsingdu pawt, hpun pawt ni dingbai dingna njaw na matu, dai pawt ni lawm mat hkra lamu ga hpe htu galau ya ya di u. Shaloi namsi hpun ni tu bawng ring lawan na rai nga ai. Ndai zawn namsi hpun bawng ni hpe hkai ai shara, hkai ai shaloi, hka ung ai shara, hka lim mai ai shara ni hta nmai hkai ai raitim, namsi hpun bawng galaw da sai hte gaw, hka hpe man man jaw ya ra sai.
Dai hpun bawng ni hpe hka ntsawm ai nmai jaw ai, lu mai na daram san tsawm ai hka hpe jaw ya ra ai nga nna, hkai sun hpaji du ni matsun da nga ai. Dai zawn hka san hpe jaw ya ai a marang e…jum dat nga ai lamu ga ni hpe kashin kau ya ai mung rai nga ai. Namsi hpun ni hpe lahta de tsun mat wa sai lamu ga hpe atsawm sha htu shara nna, bawng la ai ladat hte, Ga di bu, hpri sadek, hpri kawk hkan, plastic kawk ni hkan hkai bawng ni hpe bang nna hkai ai ladat ni nga nga ai. Ya sha tsun mat wa sai shara ni hta hkai ai ladat gaw, loi na na hkam ai hkai bawng ladat rai nga ai. Bai, kawa hte, ri hte wa da ai ka tawng hkan, kawa ndum hkan, maisau ndum hkan, lahpaw hkan hkai bawng galaw ai ladat gaw, na na nhkam ai ladat rai nga ai. Namsi hpun hpan hta hkan nna, ganing re ai hta hkai na ngu ai hpe sawn la loi na matu rai nga ai.
Gara shara hta mi rai rai, Namsi hpun hkai bawng ni hpe n’bung dan kaw nna, lawt lu na matu, hkai bawng hkai ai shara hpe atsawm sha kum ya ra ai. Nlaw htum tsaw de pe 8 kawn nna, pe 10 ram du hkra shatsaw nna, kum ya u. Ba, jan shing kang gahtet dan hpe lu hkam na matu, ntsa de shingnyip hpun ni hte magap ya u. Kawa, langu lap, ma-un lap shing nrai, tsing du lap jahkraw ni hpe mung shingnyip shatai mai ai rai nga ai. Dai zawn atsawm sha shara jahtuk, ladat hte hkrak makawp maga ya ai rai jang gaw, ganing re ai namsi namsaw hpun hpe mung mai hkai sha sai rai nga ai.
Nu Wa ni, lahta de na la lu sai ladat lam ni hte hkrak, namsi namsaw ni hpe hkai sha ai rai yang, myu hpan kaja ai namsi namsaw, ru ngang ai, jau nna, pu pu si si ai, namsi pru shadang law ai, shaning galu si si ai, shingra tara hpe hkam jan lu ai namsi hpun ni rai na gaw teng sha rai na re. Dai majaw, namsi namsaw hkai sana nga ai hte buga ginra, shingra tara, lamu ga namhpun ni hpe yu nna hkai jang grau akyu pru na rai nga ai.
Dai zawn hkaibawng namsi hpun ni kaba wa sai hte rau, shara masat da ai tinang ra sharawng ai hku htawt hkai mai sai. Lama na namsi hpun bawng kaba tsawm nna, si law law si ai, namchyim rawng ai namsi hpun rai jang gaw, namsi hpun shada da hpun matut ban la ai ladat hte mai shalaw la ai rai nga ai. Gara hku shalaw la na ngu ai ladat hpe mung matut hka ja yu ga. Buga ginra hta hkan nna, tu ai, si ai, namsi hpun amyu myu hta hkan nna, shawng nnan, namsi hpun nmat ni kaw na lu ai namsi tum ni hpe shawng bawng kaba la nna, langai hte langai pe mi, lekma 8 dang gang nna hkai ya u. Reng jang she namsi hpun matut ai shaloi wanglu wanglang rai, lu matut na rai nga ai. Dai hpun ni laning mi jan lahkawng ni hkran de rai wa sai hte namsi hpun lakung matut mai wa sai rai nga ai.
Ga shadawn, Lwi hkawn si, ja magaw si, nam hkan si ai magaw si hpun ni hpe lahkawng ning hkran maga de mai matut sai. Bu hkrawp si zawn re ai hpun bai rai jang gaw, lahkawng ning kawn nna, masum ning hkran maga de she mai matut la ai rai nga ai. Ya sha tsun mat wa sai namsi hpun hpan ni gaw, hpun lakung shada matut nna mi rai rai, ru matut nna mi rai rai mai matut la ai namsi hpun hpan ni rai nga ai. Kaja ai namsi hpun hpan law law mung, dai hte maren hpun kaja matut la ai ladat ni law law nga ai nga nna mung tsun da ai lam chye lu ai. Tinang ra sharawng, kung kyang ai ladat hte mai matut la ai rai nga ai. Chye galaw ai wa a matu gaw hpa mung akyu lu na rai nga ai.
Gara hku mi matut tut, ahkyak ai langai gaw, namsi hpun lakung matut ai ten gaw, namsi hpun ni nnan kaba na ten, lamu marang hkrak ai ten rai ra ai. Anhte Myanmar mungdan a matu gaw, shata man lahkawng kaw nna, June shata ram du hkra mai matut ai. Katsi ai buga ginra ni hkan bai rai jang ten tup mai matut ai, raitm, sadi ra ai langai gaw, lap run ai ten hta nmai matut ai. hpa majaw nga jang dai ten hta namsi hpun ni n’gun yawm ai ten rai nga ai.
Dai zawn matut da ai hpang n’law htum shata 8 kawn nna 12 du hkra kaba shangun nna, lekma 25 – 40 du hkra kaba ai hpang she atsawm sha pawt hte nawng htawt hkai ya ra ai. Dai ladat ni hte gawn lajang ai rai jang gaw, namsi namsaw hpun ni bawng kaba nna, teng sha akyu jaw na rai nga ai.
Hkungga tsawra ai Nu Wa hpu nau ni, lahta de na la lu sai ladat ni hpe jai lang let namsi namsaw hkai sha ai magam hpe shakut hpang wa saga ngu n’gun jaw dat lu n’ngai law.
Ka Lajang ai – Mama Rose Angeline Maran Nang Doi
RVA – Jinghpaw Nsen Shapoi Dap
Manila, Philippines


text:
时间:2017-05-08 18:32:06 来源:德宏团结报
De-ang num hkohkam htingnu htingra ningsa ko datbung jom dem ai shaloi.
Madu buga na shali laika ka ninghkring shali laika ka masha ni hpe grau lo ai hpong shingra machye machyang lam gahkyin gumdin la shangun, shanhte a shali laika ka myit jahpo jahprang ya na matu, shata 4 nhtoi 21 ko nna 23 ya hta, Miwa mung shali laika ka shalat ning- hkring rapdo masha, Yinnan mungdo gaba shali laika ka ninghkring shalat rapdo masha, Sakhkung mungdo shali laika ka shalat ning- hkring rapdo tingnyang up, shali laika ka ninghkring Ma Bok woi ningbo ai Sakhkung mungdo shali laika ka shalat shawa htunghking laili sok shinggyin hpung ni go Nshon ginwang hte Yinkyang ginwang hta shawa htunghking laili labau sok sagon hkom lai wa masai.
Ya du wa hkyem ai ningdo hta na “Yinnan shali kaika gaja kumhpa”, “Mungdan nlo amyu gyinma kumhpa”, “Mungdan ma hti laika kumhpa”, “Lu Sin shali laika kumhpa” a mahkau e shali laika ka shakut hkrat wa na matu, Sakhkung mungdo shali laika ka shalat ninghkring rapdo ni go Sakhkung mungdo na shali laika ka ning- hkring hte shali laika ka masha nkau mi hpe zuphpo la nna, ndai lang na shawa htunghking laili woi sok sagon hkom ai re, madung go shali laika ka ninghkring hte shali laika ka masha ni hpe Sak- hkung hta tot pru wa lu ai shali laika ka na myit sharot ya, Ding hkung mu madu Si Gyin Hpyin a shali laika ka bungli hte seng ai “Shali laika a sak sumri hte mungdan a sak sumri jom gindun, shali laika rusai hte mungdan rusai jom matut” ngu ai ahkyak ga lachyum hkan shatup sa wa, Shuili myu majen je hpaga lam hpo shara hte “Hkarang hpaga lam hte panglai hpaga lam” galo maden hkrat wa ai lam lom ai shali laika gaja ka shakut hkrat wa shangun lu rai na matu re.
Nhtoi 21 ya shani, shawa htung hking laili sok hpung ni go Mangshi myu ko nna Nshon ginwang ko sa du nna, Janghkong gat mare De-ang gahtong Fuishunha na Lung-yang hta gongngu ko shong sa yu hkom ma ai. Dai hpang Chinzi gat mare Ba-da bum pungding na 1400 ning du sai De-ang num hkohkam htingnu htingra ningsa ko bai lung yu hkom ai hte rau, Nshon To nta ni a samdu htingnu hte hpara jong ningsa ko sa yu hkom sai. Nhtoi 22 ya shani go Yinkyang ginwang Nongjang gat mare Pyenfu mare lasang rapdo Htangjang gahtong, Nongjang gat mare Mohin mare salang rapdo Munjanghtai gahtong magui myu htingra ningsa, Hpyin-yang gat mare lawu Manjang gahtong, Gyuchin gat mare Tungpyin mare salang rapdo Baijang gahtong re magui hte seng ai gahtong hkan sa yu hkom nna, magui myu na labau maumui ni san jahkrup yu lai wa masai. 23 ya shini go, Sinchin ko na noikrat hpun ganu, Tau An Rin lupba, Tau An Rin a dinghput hkan sa hkan yu hkom ma ai. Matut nna shanhte go Gyuchin gat mare Gyuchin mare salang rapdo Tajai gahtong ni galo jahkrak ai buhkom yu chyai shara Shangehu hka nong hte hku shi lahkong hka hpok (Shi er yen tsin) ko bai sa yu hkom ma ai. Shanhte go mu la chye la ai lam ni hpe atsom dem la ka matsing la rai masai hte maren, shali laika ka shalat sa wa na matu machye machyang lam shalo la lu sai.
Yu hkom ai laman hta, Ma Bok go shali laika ka shalat shawa htunghking laili shagyin hpung masha ni hpe tsun dan ai, shali laika ka masha langai byin tai wa lu na rai yang, laika lo yu, laika gaja yu, sat lahkam htot, n-gup hpo nna, lo hkom lo san rai ra ai hta n-ga, laika lo lo no ko shaman ra ai, shing rai yang she hti masha ni hti kam ai laika lu ka shapro ai.


text:
时间:2018-05-14 10:00:59 来源:景颇人
Dinghkung mu madu Si Gyin Hpyin《Ginjo amyu magam hte seng ai zuphpong》hta matsun ai
1.Nlo amyu ni a aga hte seng ai lam
“Aga hkrum ai go masha shada hkuhkau hkrum ganon hkat lu ai a ningpot madung re. Aga n hkrum yang shada ganon hku hkau hkat na yak ai,shada atsom n lu ganon yang shada chye na hkat na grai yak ai,dai zon rai yang shada ningmu sharum na n loi mat ai. Nlo amyu ginra hta aga laika amyu lahkong sharin shaga lang mat wa ai hte seng nna,ginra na nlo amyu ni hpe mungdan ko jom lang ai aga laika hpe atsom sharin hkaja shangun ai hta n-ga, Nlo amyu ni nga ai ginra na Miwa amyu ni hpe mung ginra na nlo amyu ni a aga laika sharin la shangun ra ai. Nlo amyu ni mungdan ko jom lang ai aga laika hpe atsom lu sharin hkaja da yang, amu tam, prat dep hpungtang hpaji sharin, wuhpung wuhpong de shang mat wa yang grai akyu rong ai. Nlo amyu ni nga ai ginra na asuya magam gun ni, nlo amyu asuya magam gun ni Miwa ga laika ka shaga lang chye ra ai, asuya magam gun ai Miwa amyu ni mung ginra nlo amyu ni a aga laika chye ka shaga lang chye ra ai, ndai hpe ahkyak ai shinggyim ron lai hku nna lajin dat ai. N rai yang, asuya magam bungli dai atsom n lu gun hpai ai, aga pyi n chye na hkat yang ganing di bungli galo shangut lu na re ta?”
2.Nlo amyu ni a htunghking alik hpaji hte seng ai lam
“Nlo amyu ni a htunghking alik hpaji ningli hte seng nna yi-ngam n pa ai, ginra gat lok sut masa hpe hkap ningngan na n-gun grai kya ai, manu dodan n lu ai amyu a la-hkri rai ahkyak ni mat mat ma wa ai lam grai song nga ai, mat mat ai hpang she grai ahkyak dum ai, shut dum ai lam n mai galo ai. Nlo amyu ni a htunghking ningli la-hkri ni go anhte Huahkya amyu ting a htunghking la-hkri ahkyak ni re, gadai amyu a sha n re, gara ginra na sha n re. Anhte ni htunghking lo lo hpe chye hkungga ra ai, anhte shong nnan e Miwa mung na htunghking ningli go amyu lo ai hte maren htunghking amyu myu lo nga mali ai. Chyunghua htunghking alik hpaji go amyu shagu hpe gumhpon shabon da ai re. Miwa amyu ni a htunghking hpe sha Chyunghua amyu a htunghking ngu kau, nlo amyu a htunghking ni hpe malap mali di kau ya re go, madu amyu a htunghking hpe Chyunghua amyu a htunghking hte garan ginhka kau, Chyunghua amyu a htunghking hpe n hkap la ai ga re, dai zon re ni yong go n jo ai hkrai re, yong dai zon re myit jasat hpe gabai kau ra ai.”
Gale ai: Alat Gun Ong


text:
“Dai ni na nhtoi hta Hkye hkrang la ai wa Hkristu ngu ai Madu gaw, Dawi a mare e nanhte a matu shangai wa sai:” (Luka 2:11).
Ga Nhpaw:
Shawng nnan, Karai Kasang a chyeju hpe shakawn ai. Nu wa hpu nau ni yawng hpe ‘Happy X’mas’ ‘Merry X’mas’ ngu shawng nnan shakram dat nngai. 2013 ning gaw, kade nna yang lai mat wa sana re. 2013 ning hpe lai di wa ai shaloi, anhte langai hte langai byin hkrum hkra ai lam ni gaw n bung na re. Nkau mi pyaw ai zawn, nkau mi jam jau hkrum na re. Nkau mi kabu lu ai zawn, nkau mi yawn hkyen myi prwi pru ai ten mung nga sana re. Nkau mi awng dang ai lam lu la ai zawn, nkau mi hkrat sum ai lam mung nga na re. Nkau mi mai kaja ai sak hkrung lam hta hkawm sa lu ai zawn, nkau mi yubak galaw kau hkrup ai ni mung nga sana re. Chyum Laika hta tsun ai gaw, dai zawn re shinggyim masha ni yawng hpe Hkye hkrang la ai wa Hkristu ngu ai Madu gaw Bethlehem mare na wushat wakang hta shangai wa sai lam tsun da nga ai. Dai majaw, yawng a matu myit mada shara, kabu hpa shiga (Hkrisamat Kumhpa kaba) Yesu Hkristu la sa ya sai hpe myit dum let, ndai Hkrisamat aten hta mungga hku nna n-gun jawm la ga ngu ga saw mayu nngai.
1. Hkye hkrang la ai wa Hkristu ngu ai Madu shangai sai (Luka 2:11)
Yesu Hkristu shangai wa ai gaw, shinggyim masha ni a matu nachying kabu gara mai ai shiga kumhpa re lam (Luka 2:10) hta tsun da nga ai. Hpa majaw rai ta? Yubak mara hta lup mat wa sai shinggyim masha ni hpe hkye shalawt la lu na matu, Madu Yesu Hkristu hku nna sha nrai yang, shinggyim masha ni a yubak mara hpe raw dat kau ya lu na lam mi n-nga mat sai. Dai zawn re kaw na anhte hpe hkye la na matu Madu Yesu Hkristu shangai wa ai re majaw, anhte yawng a matu kabu hpa shiga kumhpa nan rai nga ai. Yesu Hkristu a majaw shinggyim masha ni bai hpring tsup wa lu na chyeju hkrun lam hpe bai lu la sai rai nga ai.
Madu Yesu Hkristu gaw, Karai Kasang nan re majaw, Shi a shangai chyinghkai ai lam mung, shinggyim masha ni a shangai chyinghkai ai lam hte n bung nga ai. Chyoi pra ai lam gaw, Hkawn sek Mari kaw e na-um na-sin byin nna Chyoi pra ai hte shangai wa ai re lam (Esai 7:14; Mahte 1:22-23) hta tsun da nga ai. Dai majaw, Madu Yesu Hkristu gaw, Karai Kasang nan rai nna shinggyim masha ni hpe hkye shalawt la na matu shangai wa sai re lam hpe kam shut shara n-nga ai; asan sha kam sham mai nga ai law.
2. Hkristu ngu ai Madu gaw, anhte hte rau re “Emanuela” (Yawhan 1:14; Mahte 1:22-23)
Myi hte n-mu lu ai, jum tek da n-lu ai Karai Kasang gaw, myi hte mu lu ai, jum tek da lu ai shinggyim masha Yesu Hkristu tai wa sai re. Shinggyim hkum hkrang dagraw la ai Karai Kasang hpe “Mungga” ngu nna mung, “Emanuela” ngu nna mung (Yawhan 1:14; Mahte 1:22-23) hta tsun da nga ai. “Emanuela” ngu ai lachyum gaw, “Karai Kasang anhte hte rau rai nga ai” ngu ai lachyum re. Teng nga ai. Karai Kasang anhte hte rau rai nga ai lam gaw, 2011 ning June Shata praw (9) ya shani kaw nna byin ai lahkawng ning laman na majan hta sakse law law wa mu lu saga ai. Myitsu langai sakse hkam ai hta, “Karai Kasang anhte hte rau nga ai lam hpe chye na ai gaw, Israela amyu ni hte anhte Kachin amyu ni rai na sai”, nga ai. Teng na re. Hpa majaw nga yang, lawu ga na hpu nau nkau mi hte mungkan masha law law wa, ndai majan hpe mau ma ai. Hpyen yen tsin yam hkrum ai hpu nau ni shing san ai hpe gara hku jaw sha ma ta? Shing san ai asuya hpyen dap, la ba ga-up lung wa ai tat ma ni hpe kaning di ninghkap gasat lu ma ta? Mare nawng nawng nat kau hkrum ai, jahten kau hkrum ai, ratim, hprawng yen lu ma ai. Hpa majaw rai ta? Pat da hkrum ai lam law law kaw na, Kachin ni a lam hpe mungkan de shabrawng dan lu ma ai. Hpa majaw rai ta? Ga san ni... Ga san ni...law law wa san let mau nga ma ai. Hkristu ngu ai Madu gaw anhte hte rau nga nga ai, ngu hpe n chye na ai hpu nau ni a matu gaw, ga san law law hte mau hpa lam hkrai rai na re. Raitim, Karai Kasang hpe kam sham ai Hkristan hpung masha ni a matu gaw, mau hpa n-re. Pyaw tim, yak tim, tsin yam kata hta raitim, chyeju shakawn na lam hkrai rai nga ai. “Emanuela” ngu ai Hkristu Yesu anhte hte rau nga nga ai majaw, asuya hpyen dap la ba hte shamyit shatsai kau na majan masing kata kaw na Karai Kasang hkye shalawt la ai lam rai nga ai. Chyum Laika (Yawhan 3:16) hta, Karai Kasang a Kasha hpe kam sham ai ni nlang hte hpe, hten byak n-jahkrum na re lam tsun da sai. Luka 2:14 hta mung, Karai Kasang sharawng awng ai masha ni hta, ngwi pyaw ai gaw anga nga na re lam tsun da sai. Dai majaw, ndai zawn re daru magam hpung shingkang rawng ai Karai Kasang a kasha Yesu Hkristu shangai wa ai lam gaw, anhte yawng a matu kabu hpa Hkrisamat kumhpa kaba n rai ni?
3. Tengman ai hte awm dawm shanglawt ahkang aya hpe jaw ya na Yesu shangai sai
Karai Kasang gaw, tengman ai wa re lam Chyum laika hta law law lang tsun da nga ai. Tengman ai lam gaw, anhte hpe shalawt dat na re lam mung Chyum laika hta tsun da sai. Yesu Hkristu shangai wa ai lam gaw, tengman ai hte awm dawm ai shanglawt ahkang aya lu la na matu rai nga ai. (Pru Mat Wa Ai Laika 13:13) hta, mayam prat kaw na Irarela amyu ni hpe hkye shalawt la ai lam hte, shanhte hpe mayam prat de bai shadu na n rai sai lam hkam dahka ka da nga ai. Dai hpe yu yang, Karai Kasang gaw, mayam prat kaw na hkye shalawt la lu ai Karai, mayam prat hpe jahten kau ya lu ai Karai, mayam prat hpe n ju n dawng ai Karai re lam hpe mu lu ai. Dai majaw, (Galati 5:1) hta tsun ai gaw, “Anhte shanglawt tai na matu, Hkristu gaw anhte hpe shalawt dat mi ai: dai re ai majaw a grin nga nna, dai mayam a kandang npu e bai hkum ahkang nga myit,” nga tsun da sai. Karai Kasang gaw, shinggyim masha ni hpe Shi a tengman ai lam hta hkawm sa shangun mayu nna, Shi jaw da ai awm dawm shanglawt ahkang aya hpe lu la shangun mayu ai Karai rai nga ai. Karai Kasang gaw, shinggyim masha ni hpe n teng n man ai hte gyit hkang da hkrum ai kaw na shalawt la mayu ai wa re hpe (Luka 4:18) hta mu lu nga ai. Dai majaw, shinggyim masha shada gyit hkang da ai kaw na mung, tsadan nat e gyit hkang da ai kaw na mung, shanglawt lu na matu, Yesu Hkristu shangai wa ai re hpe myit dum nga ga.
4. Hkrisamat kaw na sharin la mai ai kumhpa
i) Yesu Hkristu, mungkan ga de yu sa wa ai ngu gaw, tsaw htum ai sumsing tingnyang kaw nna grit nem ai shinggyim mungkan de yu sa ai lam re hpe mu lu ai. Lachyum gaw, tsaw ai kaw na nem ai shara de yu sa ai lam rai nga ai. Grit nem ai shara de yu sa ai sha n-ga, yawng a matu machyi hkam nna, yawng a matu akyu jaw ai lam hpe galaw ya sai re. Grau htum ai sumsing tingnyang hpe kau tawn da nna, kaji htum ai Bethlehem mare de du sa ai; kaji htum ai Bethlehem mare kaw nna grau kaji htum ai wushat wakang de yu sa nna shangai wa sai. (Luka 2:4-7). Anhte sharin la mai ai lam gaw, Madu Yesu Hkristu a shagrit shanem ai lam hpe sharin la mai nga ai re. Kalang lang, shinggyim masha gaw grau ai de hkrai sa mayu nga ai. Raitim, Madu Yesu Hkristu gaw, grau hkik hkam ai de sa na hta, grau grit nem ai de chye sa na matu anhte hpe sharin ya nga ai.
ii) Madu Yesu Hkristu shangai wa ai Hkrisamat namchyim gaw, democracy namchyim re. Democracy namchyim gaw, shinggyim masha a matu (for the people), shinggyim masha hku nna galaw ai (by the people), shinggyim masha a nan re (of the people) ni rai nga ai. Ndai lam hte seng nna, Chyum laika hta tsun da sai. Yesu Hkristu shangai wa ai gaw, shinggyim masha ni a matu (for the people) re lam (Luka 2:11) hta tsun da nga ai. Bai, Yesu Hkristu shangai wa ai gaw, shinggyim hkum hkrang dagraw la nna shinggyim masha hku Karai Kasha sa tai ai lam hpe (Mahte 1:22-25; Yawhan 1:14) hta tsun da sai (by the people rai nga ai). Yawhan 3:16 hta, Madu Yesu gaw, shinggyim masha ni hpe hkye la na matu mungkan ga de jaw kau hkrum ai wa re majaw, shinggyim masha ni a Hkye la Madu Yesu Hkristu nan rai nga ai (of the people). Ndai lam hte seng nna, Sape ni hte Kasa ni law law wa sakse hkam da ai lam Chyum laika hta mu lu nga ai.
Dai majaw, Madu Yesu Hkristu shangai wa ai Hkrisamat aten hta, Hkrisamat namchyim gaw democracy namchyim re hpe Hkristan hpung masha ni sharin la mai nga ai. Ndai zawn re Hkrisamat namchyim hte bung ai Democracy masa hpe jawm gaw gap ai lam hta mung, Hkristan ni myit masin hkum hkrang n-gun lagaw ma hkra hte shang lawm ra ai lam hpe sharin la mai nga ai.
Ga Hpungdim
Madu Yesu Hkristu gaw, anhte hpe kaba la ai Hkrisamat kumhpa jaw da sai re. Anhte hpa kumhpa bai htang jaw na rai ta? Anhte htang jaw lu na kumhpa gaw mi n-nga dam nhten! Raitim, Madu Yesu a mungga hpe madat mara hkan nang hkan sa ai lam nan, Madu Yesu hpe Hkrisamat kumhpa bai htang jaw ai lam rai na re. Dai majaw, Karai Kasang a mungga hte maren tengman lam maga de tsap nna, mayam a kandang kaw na lawt lu ai ni tai let, Shaning Ningnan de lahkam sa wa ga law.
Chyeju kaba sai.
Sara Nhkum Tang Gun
Ramma Hpa-awn
Jinghpaw Wunpawng Hkalup Hpung Ginjaw (KBC)
Myitkyina, Jinghpaw Mung
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
NDAU SHABRA LAIKA
1. KIO a makam hte pandung gaw mungdan kata shanu nga ai mungshawa ni hta
jadip jahpang nga ai hte mungdan ting ngwi pyaw simsa rawt galu kaba wa lu na
matu yaw shatawng shada ai lam rai nga ai.
2. KIO gaw simsa ngwi pyaw wa lu na matu Mungdan Asuya ni hte law law lang
bawngban jahkrup lai wa sai. 2009 ning April shata (28) ya shani kaw nna galaw
hpang ai bawngban hpawng mung dai ni aten du hkra bawngban jahkrup nga ding
yang rai nga ai.
3. KIO gaw 1994 ning, February (24) ya shani na NWT Asuya hte KIO a gap hkat
jahkring ai ga sadi laika hta ningpawt tawn nna ngang grin ai simsa lam hpe matut
gaw gap sa wa lu na matu myit mada ra sharawng ai.
4. Ngang grin ai simsa lam hpe lu la na matu myit mada ai majaw KIO gaw;-
(a) Munghpawm Mungdan kata kaw nna ga, garan pru mat wa na, ngu ai lam n re
ai sha, 1947 ning hta Wunpawng Amyu sha Du, Salang, Hpu Shawng Hpu Ba
ni hte kaga Amyu Bawsang Du Salang ni Panglung mare kaw myit hkrum ga
sadi tawn da sai, Panglung jasat hpe ningpawt ninghpang shatai let
Munghpawm Mungdan kaw rap ra ai tara shangwang kata rau sha jawm nga
pra sa wa na.
(b) Mungdan Asuya ban shagu hte bawngban jahkrup wa sai hte maren matut nna
mung bawngban jahkrup ai ladat hpe madung tawn nna ngang grin simsa wa lu
hkra shakut sa wa na.
(c) KIA hte kaga magam dap ni hpe mung lahta na No. 4 (a) (b) ni hte bung pre ai
hku nna galai shai sa wa na.
5. KIO gaw Asuya kaw nna woi galaw sa wa na rai nga ai, ra lata poi hpe tara rap ra
ai hku galaw sa wa na matu ra sharawng ai.
6. KIO gaw, ngang grin simsa ai Munghpawm byin tai wa na matu ra sharawng myit
mada ai ni yawng hte lata gindun sa wa na.
Ninghtoi;- 2010 Ning, August Shata (30) ya.


text:
时间:2018-05-11 15:06:16 来源:德宏团结报
Shata 5 na Nshon ginwang go, nampu nampan pu tsom, tsingdu tsingman tu gasu, lamu marang hpong jang, manam pyo ai bat go shara shagu mong wa nna, nang galau mat na zon she nga ai. Ndai nguipyo la ai ten lado hta, Nshon ginwang pati rapdo hte asuya ni ruyak madi shado bungli hta lu la ai akyu nsi madun dan na matu. “Nshon ginwang ruyak madi shado datbung sumla laika laye pya madun lamang” woi galo ma ai. Nshon ginwang datbung sumla laika laye sharong hpung salang, asuya magam dap hkan na magam gun masha, hpong shingra jut shingno shagu hkan na lauban launa hte shawa dotsa ni madu a datbung, sumla, laika laye ni sa pya madun dan ma ai, datbung sumla laika laye dai ni go Nshon ginwang ni ndai lahkong masum ning laman e, ruyak madi shado bungli shakut shaja ai lam hta lu la ai akyu nsi hte, Nshon ginwang laklai wa ai masa madun dan nga ai.
“朵朵精神叶叶柔,雨晴香拂醉人头.”五月,这个艳红似火,花香四溢的季节,陇川县委,政府为展示我县脱贫攻坚成果,特挙办“陇川县脱贫攻坚书画摄影展”.陇川县书画摄影协会会员,各行各业广大干音部职工,社会各界人土积极创作投稿,以笔墨言志,丹青传情,摄影纪实的手法展现了我县各族人民投身于脱贫攻坚的精神风貌.
Nshon ginwang na ruyak madi shado datbung sumla laika laye pya madun lamang hta, lo madung go laika laye, sumla, datbung re ni sa pya madun ma ai, tsang shagu na asuya magam gun masha ni bungli galo shakut ai lam, asuya ni madi shado ai gata hta hkaimu magam rot zinghka jat wa ai lam, galo shakut ai hpang lu la ai akyu nsi re ni rai nga ai, ndai lang pya madun ai laika laye 78, sumla 65, datbung 70 re.
陇川县脱贫攻坚书画摄影展分为书法作品,绘画作品,摄影作品三个版块,侧重于各级干部的辛勤劳动,表现贫困户在扶政策的扶持下开展产业扶贫的实际行动,体现脱贫攻坚的硕果,共展出书法作品78中幅,绘画65幅,摄影作品70张.
Datbung nkau 部分摄影作品
Laika laye nkau 部分书法作品
Sumla nkau 部分绘画作品
(Gale ai: Lahto Brang Ja)
来源:目瑙纵歌之乡陇川
Lithkam:Lahto Brang Ja Nhkum Bok
Lajang ai:Maji Htu Lung Gareng Ma Mun Alat Gun OngNhkum Ma Chin


text:
Hkungga let,
Yawng hpe saw shaga dat ga ai.Feb 3,2012 shani hkying hkum ( 24Hrs) lu sha gam let simsa ai hku n-gun madun ai lamang de sadu shang lawm n gun jaw lawm na matu saw shaga dat ga ai.
Amyu sha lam hta,
Gum SanGinlam :Hkying 24 lu sha gam n-gun madun lamang
2012 January (27) ya shani hkying (10:00)am aten Laiza Lahta Tsang Jawng, Rawt Ninghkawng Gawknu hta Mung shawa, Dap shawa hpe, ya aten na KIO a Mung masa, Hpyen masa lam sanglang dan ai zuphpawng galaw ai lam hpe chye lu ai.
Ndai zuphpawng hta Wunpawng Mungdan Shanglawt Hpyen Dap, Dap Awn Daju, Du Daju Gunhtang Gam Shawng kawn Mung shawa, Dap shawa hpe tsun sang lang dan ai lam ni gaw
1. Dai ni du hkra na KIO Ginjaw Komiti kaw na woi awn ai Mung masa Hpyen masa hpe tsun sanglang dan ai.
2. Majan byin wa ai gaw Mung masa a majaw byin ai wa ai re, KIO Ginjaw Komiti gaw branglang masa hku nna lahkam woi htawt na hte mung masa lam lu jahkrup banwg ban yang majan mung mat mat na sha re.
3. KIO gaw (17) ning gap hkat jahkring ai hta Mung masa, Hpyen Masa, Mungshawa akyu ara law law hkrat sum mat ai lam ni hpe mahkrum madup nga sai re majaw tinang a gam maka tinang jum hpajang la lu ai hte sakse sakgan ngang kang ai simsa lam lu hkra bawngban sa wa na lam.
4. KIO gaw Munghpawm shangai shaprat dat ai Panglong ga sadi hpe n’pawt tawn nna Mung masa bawngban sa wa na lam.
5. Koi yen n lu ai majan hpe Jahtum chyalai hpe hpan tawn da ai Hpan Wa Ningsang Yehowa Karai Kasang hpe nambat (1) tawn da nna Karai n gun hte Awng Padang Ninglaw lu na re lam hpe Mung shawa Dap shawa hpe tsun sang lang dan ai.
Ndai Sang Lang hpawng hta Mung Shawa Dap Shawa marai 1,500 ram sa du ai re lam hte KIO Ginjaw Komiti a Mung Shawa, Dap Shawa hpe sanglang dan ai zuphpawng gaw Liaison Bum, Je Yang Hka Hpen Yen Dabang hte Hpung Lum Yang Hpyen Yen Dabang ni hta mung galaw ai re hpe chye lu ai.
By,KNT
Shiga gaw, ya yang Majan shiga kahtet kamawt zim nga ai raitim, Tai ni anhte hpe nat galaw shapoi ai gaw n sim n sa rai nga ai lam chye lu ai. MKA mare kaba kaw, shanhte a Share Shagan mazut dik ai numla ni hpe lawk mi hta marai 5 hpra lit jahkrat aming jaw da ma ai da. Dai kaw na accident grai byin jat ai, Jinghpaw ma ni tsa lu nna shada nhkyi hte galun sat hkat ai manghkang du hkra byin ai lam ni nga ai. Shanhte nat Tsadan bungli galaw ai lam grai awng dang nga ai majaw, anhte gaw akyu hpyi laknak grau shagreng ninghkap ra ai hku re.


text:
KIO sadi maja let ganawn ra na kaw Miwa Asuya mung lawm ai.
Miwa ngu gaw shi hta akyu pru na matu sha kaga masha ni hpe jai lang ai wa re.
Moi Myen ဗကပ hpe grai garum hkyen ai zawn rai wa masu nna Myen mung kata Miwa amyu sha ni hpaga lam ra ai hku lu shalau lu hkra Myen Asuya hte bawng ban jahkrup la nhtawm ဗကပ hpe raw hkra di kau ai ni re.
Ya dai ni mung KIO hte rau Rawt malan hpung ni hpe she garum na zawn zawn rai masu yu nna
Myen hpyen dap hpe mahtang
Laknak Kaba ni Dut jaw ai
Hpyen nbung li ni dut jaw ai
Myen hpyen dap hpe mahtang
Laknak Kaba ni Dut jaw ai
Hpyen nbung li ni dut jaw ai
Myen hpyen dap hte pawng yang shi a matu hpaga amyat grau lu ai hpe shi chye taw nga ai .
Rawt malan hpung ni hpe shi a Mungdan kata pru shang yak hkra shagyep wa ai
Miwa Bank hta bang da ai myen mung masha ni a account pat ya ai ngu mung madung gaw rawt malan hpung ni hpe shading taw ai lam re .
Miwa Bank hta bang da ai myen mung masha ni a account pat ya ai ngu mung madung gaw rawt malan hpung ni hpe shading taw ai lam re .
Sinpraw Hkran de majan byin ai shara ni mung Miwa asuya a hpaga lam masing kaba hpang na shara ni re taw ai hpe mu lu ai .
Ya danai de bai majan byin wa ai mung Miwa asuya a lido lam hpe hpagam lam kaba shatai na masing kaba hte matut nga ai re .
Myen hpyen dap hte pawng nna Rawt malan hpung ni hpe gau ngwi ngwi shamyit lu na baw nu mchye machyang gaw Miwa wa shaw nhtawm Myen hpyen dap gaw ta tut hkrang shala taw ai hpe chye mu ra na re .
Dai majaw dai ni Kachin state kata majan baw ai Myen hpyen dap a hpang kaw Miwa nan lawm taw nga ai re hpe dum ra ai.
Hting bu Miwa wa hpe mung grai sadi ra nga ga ai law.


text:
Myitrum manang ni
“Panglung - matut 31” hpe bai shagun dat ai. Myen Gumsan Thein Sein wa mani (5.4.2013) Miwamung de sa wa sai lam chye lu ai. Miwa hte hpabaw sa lagu bawngban na re n dang chye tsun ai. Shi wa jang she bawngban hpawng galaw na hku re nga ma ai. M ni gaw MKA kaw galaw na re majaw pyaw bu nga ma ai da. Lawu ga na yungwi ninghkring ni hpe she shaga da hkra rai KIO hpe hkap hkalum hkyen ma ai da. Mungmasha ni rai jang manau wang kaw yahte masha kamawng bu ma ai majaw M hte KIO Peace rai mat nna manau poi galaw hkyen ang masai ngu mu mada ya ma ai lam chye lu ai. M hte Miwa makkara n galaw lu u ga akyu hpyi shaja ga lu yaw…
Anhte a Datkasa ni hpe KK myit nden shaja ya u ga.
JIC
panglung 31 by Hugawng Kachin


text:
**** ****
Nhtoi 6/10/2016
Dai na de 5:30 Pm ten daram hta Myitkyina maga na hpyen n-gun jat sa wa ai myen hpyen mawdaw (3) tup hpe Wunpawng Mungdan shawnglawt hpyen hpung ni Ja Pu mare makau kaw hkap gap gasat ai hta myen Hpyen mawdaw (2) hten agrawp mat nna wan hkru mat ai lam na lu ai Dai majaw ya yang Myitkyina Manmaw lam kaw Mung masha mawdaw n kau mi lam kaw Hkring chya nga ai lam Mawdaw hte myitkyina wa ai sr langai kawn shiga na lu ai Bai n na Myen Hpyen ni gaw Mung masha ni wa sa n mai hkra lam kaw pat shingdang nga ai lam matut chye lu ga ai.


text:
DINGDUNG GINWANG GINJAW BALIK DAP HPAW POI GALAW
Labels: Jinghpaw Mung Shiga
4 comments:
- Unknown said...
- This comment has been removed by the author.
- June 16, 2012 at 8:56 AM
- Unknown said...
-
balik dap ni hpun ai hking ntsam hpe achyang galai kau yang mai na kun?ya na gaw myen hpyen ni a balik hking she rai nga le i.
- June 16, 2012 at 8:56 AM
- Anonymous said...
-
Uniform nsam hpe myen hte n bung na grai ahkyak ai. Ya na uniform nsam gaw 90% bung taw ai nga ai.
Naw she myit sum ru yu let, Uniform color and Design hpe garam galai kau ga ... chyeju kaba sai.
- June 16, 2012 at 12:22 PM
- Jatawng Naw said...
-
Pawngyawng myu langai a hkring hpe sumpan htat hte Bu hkra chywi n na bu hpun dat na hku di yang kaja na re. Mung chying yu rang, up hkang dap hpaw la lu ai hpe kabu gara hkap tau la ga ai law.
- June 16, 2012 at 12:43 PM


text:
New Zealand Mungdan hta shanu nga ai J.W Hkristain Nawku Hpung ni a 2 lang na chyum sharin hpawng hte ginlung hkrismat hpe 24.12.20014 ya kaw na 28.12.2014 du hkra Auckland Muklung Hunua falls shara hta ngwi pyaw awng dang ai hte galaw lalu sai. Ndai sharin hpawng hta J.W Hkalup Hpung ginjaw KBC Amu madu kaba Rev.Dr. Hkalam Sam Sun kaw na kangka sadi dung let hkristu hta kaba rawt wa ga ngu ai gabaw hte sharin achyin ya sai.
Matut nna ndai sharin hpawng hta Sara Marip La wawm hpe Hpung up sari ta mara aya dang la sai hte Slg. Lamai Tu Awng , Slg. Singnan Awng Mai hte Sara kaba kareng Naw Tawng (Australia ) ni hpe Hpung tau sari ta mara aya dang la sai . Ndai sharin hpawng hta New Zealand J.W hkristain nawku hpung hpung masha ni yawng KBC ginjaw hte hkridun zinlum sa mat wa na matu myit hkrum daw dan lalu sai. Sharin hpawng hta du sa ai hpung masha yawng 150 , myit malai hkalup hkam la ai marai 1 re lam chye lu ai.


text:
Jinghpaw mung kaw e lai mat wa sai simsa lam ladaw
laman hta Jinghpaw mung na manu dan hpun ni hpe Miwa mung de ganoi she
ma na ram htaw shalai sharu bang kau sai rai nga ai. Ya yang Myen hte
KIA ni a gasat gala ai lam jahkring mi bai katsi mat wa ai hpang ndai
zawn hpun hpaga lam hpe laja lana rai bai galaw hpang wa sai rai nga ai.
Laiza na KIO/KIA salang langai tsun ai gaw moi kalang mung Myen du ni
hte Shang lawt du ni shada jahkrup nna ndai zawn hpun hpaga amyat hpe la
rai nna du ni law malawng gaw Miwa mung Thai mung ban hkan Gumhpraw dum
shatai rai nna ndang chye tsun ai Ja gum hpraw lu sut lu su mat masai
lam tsun ai.
Ndai zawn hpun hpaga lam galaw ai hta
Myu sha bungli ga jahpai nna NGOs galaw nga ai wuhpung nkau mi mung lawm
ai masa ni nga taw nga ai lam mung tsun ai. KIO/KIA gaw lai mat wa sai
shaning law law wa Myen hte gap hkat jahkring tawn ai laman tinang
hpyendu ni dinghku jahting masing hpe laja lana galaw lai wa sai masing
mung nga lai ga sai, bai maga mi de Jinghpaw mung kaw na hpun ni hpe
kran dut na rai yang mung shawa masha a myit hkrum daw dan ai lam gaw
nga ra na nhten nga nna dai salang wa matut tsun ai.
KIO/KIA nam kawn salang langai tsun ai hta ndai zawn hpun hpaga hpe
laja lana galaw ai hta madung hku nna gaw tinang Wunpawng mung dan hte
myu sha ni a matu sanat laknak shagreng na matu mung re. Bai nna KIO/KIA
a shang gum hpraw masa hku nna galaw ai lam langai mung re lam tsun ai.
Ya yang Jinghpaw mung kaw makau grupyin shingra maka hpe sawk sagawn
nga ai Wunpawng Buga Ginra Mazing hpung (Kachin Environmental
Organization ) ningtau ningbaw Salang Zau Tu gaw KIO/KIA gaw ndai zawn
hpun hpaga galaw ai lam hpe Myen ni galaw ai hpe ninghkap na malai
tinang nan ahkang jaw galaw shangun taw ai masa hku nna rai yang gaw
mung kan kaw na mung grai tsun wa mai ai nga nna KMN de tsun ai. Bai
nna du hkra ladaw hte seng ai shim lam hpe mung sung sung myit yu nna
galaw ai lam gaw kaja dik re lam hte KIO/KIA asuya hku nna ndai zawn
hpun kran ai hpe ahkaw ahkang langai zawn jaw dat na malai, gaga ladat
hku ahkaw ahkang jaw mai lam shi matut tsun wa ai.
Ndai zawn
Jinghpaw mung kaw hpun hpe laja lana kran dut ai gaw ndai lang hte rai
yang ladaw masum lang ram rai sai rai nga ai. Tinang mung dan a nhprang
sut hpe tinang a sut lu nga mai lam a matu ahkaw ahkang la ai masa gaw
grai wa n manu ai masa rai nga ai. Jinghpaw wunpawng myu sha ni yawng
ndai lam hpe lahkrip ra ra ning hkap mat wa ra sai.
by/jpks BLOG
Jinghpaw mung kaw e lai mat wa sai simsa lam ladaw laman hta Jinghpaw mung na manu dan hpun ni hpe Miwa mung de ganoi she ma na ram htaw shalai sharu bang kau sai rai nga ai. Ya yang Myen hte KIA ni a gasat gala ai lam jahkring mi bai katsi mat wa ai hpang ndai zawn hpun hpaga lam hpe laja lana rai bai galaw hpang wa sai rai nga ai. Laiza na KIO/KIA salang langai tsun ai gaw moi kalang mung Myen du ni hte Shang lawt du ni shada jahkrup nna ndai zawn hpun hpaga amyat hpe la rai nna du ni law malawng gaw Miwa mung Thai mung ban hkan Gumhpraw dum shatai rai nna ndang chye tsun ai Ja gum hpraw lu sut lu su mat masai lam tsun ai.
Ndai zawn hpun hpaga lam galaw ai hta Myu sha bungli ga jahpai nna NGOs galaw nga ai wuhpung nkau mi mung lawm ai masa ni nga taw nga ai lam mung tsun ai. KIO/KIA gaw lai mat wa sai shaning law law wa Myen hte gap hkat jahkring tawn ai laman tinang hpyendu ni dinghku jahting masing hpe laja lana galaw lai wa sai masing mung nga lai ga sai, bai maga mi de Jinghpaw mung kaw na hpun ni hpe kran dut na rai yang mung shawa masha a myit hkrum daw dan ai lam gaw nga ra na nhten nga nna dai salang wa matut tsun ai.
KIO/KIA nam kawn salang langai tsun ai hta ndai zawn hpun hpaga hpe laja lana galaw ai hta madung hku nna gaw tinang Wunpawng mung dan hte myu sha ni a matu sanat laknak shagreng na matu mung re. Bai nna KIO/KIA a shang gum hpraw masa hku nna galaw ai lam langai mung re lam tsun ai. Ya yang Jinghpaw mung kaw makau grupyin shingra maka hpe sawk sagawn nga ai Wunpawng Buga Ginra Mazing hpung (Kachin Environmental Organization ) ningtau ningbaw Salang Zau Tu gaw KIO/KIA gaw ndai zawn hpun hpaga galaw ai lam hpe Myen ni galaw ai hpe ninghkap na malai tinang nan ahkang jaw galaw shangun taw ai masa hku nna rai yang gaw mung kan kaw na mung grai tsun wa mai ai nga nna KMN de tsun ai. Bai nna du hkra ladaw hte seng ai shim lam hpe mung sung sung myit yu nna galaw ai lam gaw kaja dik re lam hte KIO/KIA asuya hku nna ndai zawn hpun kran ai hpe ahkaw ahkang langai zawn jaw dat na malai, gaga ladat hku ahkaw ahkang jaw mai lam shi matut tsun wa ai.
Ndai zawn Jinghpaw mung kaw hpun hpe laja lana kran dut ai gaw ndai lang hte rai yang ladaw masum lang ram rai sai rai nga ai. Tinang mung dan a nhprang sut hpe tinang a sut lu nga mai lam a matu ahkaw ahkang la ai masa gaw grai wa n manu ai masa rai nga ai. Jinghpaw wunpawng myu sha ni yawng ndai lam hpe lahkrip ra ra ning hkap mat wa ra sai.
by/jpks BLOG


text:
Jinghpaw Kasa: Wunpawng Mungdan Shanglawt Asuya Dap Ba (5) npu, Dap Dung (3) Ginra rai nga ai Nguwa Le ngu ai shara kaw KIA Myu Tsaw Share Ninghkring ni hte myen tai hpyen hpung ni March (22) ya shana daw hkying (3:00) ten ram kawn laja lana gap gasat nga ai lam shiga na chye lu ai. KIA Pat Jasan Hpyen Hpung ni kawn BGF ni a Ka-ni yi ni hpe hkan hkyen shamyit ai majaw ya na zawn gap gasat wa ai re lam hpe mung chye lu ai. Wunpawng Mungdan Shanglawt Asuya hte Myen asuya ni majan kaba bai byin wa na masa nga ai lam buga masha ni kawn maram nga ma ai lam hpe mung na chye lu ai. Ya yang myen tai hpyen ni gaw Dap Ba (4) Ginra rai nga ai Sub-State maga hte Wunpawng Mungdan shara shagu de hpyen n gun kaba ni hte bai shamu shamawt nga ai majaw buga masha ni hkrit tsang nga ai lam hpe mung chye lu ai.
ေကအုိင္ေအဘိန္းတုိက္ဖ်က္ေရးတပ္ဖြဲ႔ႏွင့္ ဗမာစစ္တပ္တုိက္ပြဲျဖစ္ပြား
Jinghpaw Kasa: Wunpawng Mungdan Shanglawt Asuya Dap Ba (5) npu, Dap Dung (3) Ginra rai nga ai Nguwa Le ngu ai shara kaw KIA Myu Tsaw Share Ninghkring ni hte myen tai hpyen hpung ni March (22) ya shana daw hkying (3:00) ten ram kawn laja lana gap gasat nga ai lam shiga na chye lu ai. KIA Pat Jasan Hpyen Hpung ni kawn BGF ni a Ka-ni yi ni hpe hkan hkyen shamyit ai majaw ya na zawn gap gasat wa ai re lam hpe mung chye lu ai. Wunpawng Mungdan Shanglawt Asuya hte Myen asuya ni majan kaba bai byin wa na masa nga ai lam buga masha ni kawn maram nga ma ai lam hpe mung na chye lu ai. Ya yang myen tai hpyen ni gaw Dap Ba (4) Ginra rai nga ai Sub-State maga hte Wunpawng Mungdan shara shagu de hpyen n gun kaba ni hte bai shamu shamawt nga ai majaw buga masha ni hkrit tsang nga ai lam hpe mung chye lu ai.
Labels: Jinghpaw Mung Shiga


text:
Jinghpaw mung masa pati masum shanglawm ai, Jinghpaw Mungmasa Mahkri Shawn Zinlum Komiti, KPCC gaw arau jawm ta tut bungli galaw sa wa ai kaw ahkyak ai magam dap 5 hpe hpaw shabawn dat sai re.July praw 9 bat Kru Ya shani, Myitkyina mare Anglican Nawku Jawng Wang gawknu e galaw ai pati masum hkrum ra zuphpawng e ndai magam dap ni hpe hpaw dat ai re lam, KPCC a Shi Htawn lithkam Slg. Lum Zawng ya na zawn tsun ai.
“Dai ni gaw KPCC a magam dap (5) mung shawa mahkri shawn dap, Ja gumhpraw dap, Kachin bawsang myu lakung dap, Kachin state constitution drafing, shawa matut mahkai dap ni hpe hpaw la nna lit hkam ni yawng hpe shatsam lu sai.”
Matut nna, pati pawng hpawm lam hta n shang lawm shi ai Jinghpaw Wunpawng Amyusha Democracy Rapdaw Pati (KNC/KNCD) hte Lisu Amyusha Rawt Jat Pati (LNDP), yan a ningbaw ni hte mung tinang amyusha shawnglam a matu bawngban jahkrup mat na re lam, Slg. Lum Zawng tsun shalawm wa sai.
Ya KPCC kata hpaw dat ai magam dap ni hpe Jinghpaw Mungdaw Democracy Pati (KSDP) ningbaw Dr. Manam Tu Ja, Jinghpaw Wunpawng Democratic Pati (KDP) ningbaw Slg. Gumgrawng Awng Hkam hte Lawngwaw Myusha Zinlum lam hte Rawt Jat Pati (LNUDP) ningbaw Dr. Dau Hkam ni hku nna, bat Kru Ya shani ta masat hte hkap la shagrin dat sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
3 comments:
- shayi bum sumshi said...
-
Jinghpaw Wunpawng Amyu Sharawt Ninghpang hpung hpe grai na kabu let hkap tau ngun jaw mayu ai.tsi hpaji ,Engineer,law,political hpyen hpaji ni yawng hpe hkum hkra lam woi madun masing,mungdan lu ai ten hta hpaji chye ai masha mung zeng na masing hpe kabu kara ngun jaw dat ai law grau ai lam hta myit da ting let shakut sa wa ga;ndai masing hta tut tut asak hkrung ai kalu kaba ai masing rai u ga;akyu hpyi myit dum ya nga na.
- January 27, 2012 at 11:02 AM
- Anonymous said...
-
Hkungga let, KDF hpe mai matut mahkai na Email hkrin dat hpe jaw ya rit ngu nna hpyi lajin mayu ai hku re law.
- January 27, 2012 at 12:53 PM
- Dan Bawmwang said...
-
KDF a matut mahkai hkingdat hte email hpe ndau laika baw kaw mu lu na re. Ra ai lam ni hpe ( kdf.usa04@yahoo.com ) de matut wa rit.
- January 28, 2012 at 11:15 AM


text:
Tsaw ra kamhpa ai myutsaw hpu nau ni;
Dai ni gaw 1743 ning ladu hkrum ai Valentine Ninghtoi rai nga ai majaw makam masham lam hte seng nna asak apnawng wa ai shabrang kasha Valentinus hpe shakawn kungdawn ai nhtoi kaw shanglawm myit dum lawm ga, ngu nna saw shaga dat ai.
Roma mare kaw Christian hte seng nna mungga htawn tsun ai ni hpe si ari dam jaw nga ai ten hta Valentinus gaw n hkrit n tsang Karai Kasang a mungga htawn tsun hkawm ai shaloi, Emperor Claudius II gaw shi hpe rim nna htawng jahkrat dat ai. Dai ni kaw nna Karai Kasang a lam mungga n htawn na sai lam ga sadi jaw ai rai yang, si ari dam jaw tawn ai kaw na shalawt dat na, nga nna tsun ai shaloi, Valentinus gaw, shi asak naw ahkrung nga dingsa gaw matut hkaw tsun na lam mahtai jaw wu ai majaw shi hpe si ari dam jaw dat sai.
Valentinus gaw shi hpe sat na matu la nga ai ten hta, myi kyaw ai bawngdung a kasha numsha hte hku hkau tsaw ra hkat ai majaw shi hpe sumtsaw laika ka ya ai kaw "From Your Valentine" nga nna hpungdim dat ai ta masat hte ka jaw kau da wu ai.
AD 269 February 14 ya shani Valentinus hpe si ari jaw dat sai. Shi a moi mang hpe Roma mare na Praxedes church wang kata kaw lup tawn ma ai. Lup wa a makau kaw, "PINK ALMOND TREE" langai hkai tawn ma ai. Yaw shada ai gaw prat chyanat pu tsawm nga ai sumtsaw nampan masat dingsat rat u ga, nga ai.
Dai hpang 50 ning daram na wa ai shaloi Christian hte seng nna mungga nmai htawn ai lam tawn da ai tara gaw angwi ngwi prai mat wa sai rai nna, Valentinus shingdu lam mung bai dan dawng wa sai. Valentinus asak ap nawng ai nhtoi hpe makam masham lam hku nna masat dingsat galaw wa ai rai yang, aten na wa ai shaloi SUMTSAW NHTOI hku nna mungkan ting hta chyam bra wa sai. Ginra hta hkan nna grup yin a ra sharawng ai hkrang shapraw la nna SUMTSAW NHTOI hpe hkrang amyu myu hku galaw wa nga ma ai hpe mu lu ai.
Anhte Christian ni a matu gaw makam masham yu jut hku nna grau htap htuk ai hkrang hpe jawm jahtuk akyu jashawn sa wa ai gaw madung rai na re. Myutsaw hpu nau ni yawng dai ni na Valentine Poi hta ngang kang ai tsaw ra shawang myit hte kabu gara shang lawm lu mu ga, ngu nna shakram dat ai law.
JJ Lum Dau


text:
2 comments:
- Anonymous said...
-
htaw masat le masat masat nhtoi hkrai nau shalaw na myen shang wa ai nmu kau dat na lu yaw ning hkring ni
- August 18, 2012 at 9:30 PM
- Jatawng Naw said...
-
W.P myusha kanu ni yawng hte kanau kana ni kajan ni yawng hpe shagrau ai. Myu hpe pawnba ai, sharawt ai, shaprat ai hte bau maka ai lam hta kahpu kawa ni hte rau atsam marai dat let, shari rawng ningja hpring ai kanu kana ni tai let shanglawt lu ai myusha ni tai sa wa ga ngu, shatsam ga saw dat ai law.
Karai Kasang Yehowa kaw na ngwipyaw simsa ai hte kabu gara ai chyeju wunli ni hpe hkam la lu ai kanu num ni tai u ga law.
- August 19, 2012 at 7:46 PM


text:
2 comments:
- Gindaizup said...
-
Grai lachyum rawng ai video hpe mu lu ai majaw galaw nna website hta mara da ai myit su wa hpe grai chyeju dum ai. Byin mai yang gaw ndai video clip hpe chyeju hte shagun jaw rit ngu lajin dat mayu ai. zupgindai@gmail.com hkringdat hte shagun dat ya rit. Anhte wunpawng sha ni yawng chye ra ai lam nan re ai.
- February 11, 2012 at 8:56 PM
- Tawk Hkam said...
-
Gindai Zup hpang de,
Sumla hkrung hpe shagun yang gaw file size nau kaba ai majaw n mai shagun na re. Internet downloader nga ai rai yang gaw n dai kaw nan kalang ta mai download la ai lam shana dat n ngai.
- February 11, 2012 at 9:35 PM


text:
**************************************
Hpa rai Myit hkrum ai
Ya Balawng hte Rakhine ni hpe shalawm ya sai. Kokang hpe gaw shanhte nan ading tawk matut mahkai nga ma ai da. Hpang jahtum gaw shalawm la na sha re. Theinsein wa hte Phonekyashinh na kahhri kasha ni hte Nta langai sha she re ai gaw, masha kaba ni yawng chye ai. (Mau hpa i).
NCA hte moi na Myit hkrum sen htu ni gara hku shai ai.
Moi 1994 ning hta Myen hte Jinghpaw sen htu ai kawq Mung kan n lawm ai, Uhpung 2 sha mayun htu hkat ai, Mung shawa pyi hpang e she chye ai. Sak se n lawm ai. Jahten kau tim Gara hku lawh nga san wa na gadai n nga n chye lawm ai. YA, n dai NCA gaw NCCT DKB Gun Maw ni a Zai ladat a majaw, Mung Kan a Sakse (Miwa, US, UN..hte kaga ni...) lawm ra na, Federal hte Self Determination deq du hkra sa na ngu ai GA LAMI ni (Myen ni mau tau tau nga ai laman) gan bang GAN sen htu kau lu ai majaw, Myen ni bai su dum wa ai shaloi gaw grai hpang hkrat mat sai hpe mu n na, Myit n gut Pawt gayut si bu ai kaw du ai re hpe law malawng n chye shi ai hpe mu ai. Dai majaw Myen hpyen du ni NCA hpe jahten kau na matu atsaii hku grai maw mawn wa masai (Gasat jahteq tam ai, KIA kasa ni hpe Yangon n mai yuhq hkra pat shing dang ai, Yaq hpang jahtum EAO Uhpung n kau mi hpe Mying n bang ai). Rai tim, Thein Sein du hhra Sa htu matsut bang kau nu ai re ai majaw, NCA document gaw grin taw sai rai nga ai.
NCA a hpang na lamang ni.
Mung masa lam bawng ai kaw kadai ni, marai kade lawm na, hpa baw ga baw madung dat na, aten gade la na ngu ai ni hpe matut bawng jasan mat wa na. Ya nan yawng Asan sha daw dan na matu ra sharawng ai law nga ga ai rai tim, masa hta hkan n na NCA a hpang e she bawng na hku rai sai. DAi kawq a hkaw a hkang n hkalut mat hkra sadi hte ja ja kat kat shakut na hku re.
NCA N-kam htu ai ni.
NCA hpe NCCT (madung gaw DKB Gum Maw) Zai ladat hte Myen baw kadung htik koit n na lu ka da ai re ai hpe Min Aung Hlaing gaw a tsawm sha chye ai rai n na, Wan hte nat kamawng kau mayu kyin nga ai re. Sen n lu htu hkra chyahkyawn ladat daw taw nga ai re. Daimajaw, NCA lek mat n kam htu ai ni gaw Min Aung Hlaing a Baw nu kaw Shang mat sai, Myen banau ka kaw kadawng bang marit si mat na kaw lawm wa ai hpe dum mu.
A taw Myen Hpyen hkrai hkrai, galoi hting nut na ma ta?
nga ai ni mung n taw nga ai. Mung kan a man e Sen htu ngut ai hte gaw, Joint Monitoring, Military Code of Conduct, Peace Keeping Force du hkra matut mat wa na LAM HPAW sai majaw, kade n ja la tim N gut la tim, Myen ni yu wa ra sai hpe chye na ga.
Lak nak dawm ra ai da aw?
nga san ai ni grai law nga ai.
SSR (Security System Reform) ngu ai shawng ngang ngang kang kang gaw sharawt lu ai hpang she (DDR Disarmament Demobilization Reintegration) ra wa yang matut na. DDR hpe galoi mung shawng kaw tawn na n re.
KIA gaw Kachin Sate Army (Asuya Hpyen dap langai mi) re ai majaw Disarmament Demobilization hte hpa n seng ai.
KIA gaw Mung masha hte galoi mung gayep magyep kap nga ai re ai mayaw, Re-integration ngu ai mung TSEP KAWP n ra ai. Ra ai gaw Mung masha hte Tsan gang N ju ndawng hkat taw nga ai Myen Hpyen dap ni she RE.
SSR a n pu kaw, Federal, Self Determination, Peace Keeping ga baw ni lawm ai. SSR n htiq n htang rai jang gaw, garang da ai n htu, katsut da ai sinat bai htim magra na sha re. DDR kaw Laknak dawm ai lawm na nre, Hpyen dap ni hpe Mungdaw Shimlam dap hku matut tawn da mat wa na ngu ai hpe JA JA tsun da matsing da chyalu re.
Shang Lawt Ai Wunpawng Gumrawng Gumtsa Mung Dan de lahkrip ra ra hte rawt sa wa ga.


text:
Wunpawng Mungdan Shanglawt Hpyendap KIA hte Myen asuya dap lapran, Jinghpaw mungdaw a sinpraw hte dingda shara lahkawng e July 21, mani gasat galat majan byin wa sai.Myitkyina-Manmaw mawdaw lam Dabak makau, Naw Gu kahtawng shingnawm e asuya dap Hk.L.Y (51), Hk.M.Y (382) pawng hpawm hpyen hpung hte KIA Ginjaw Shimlam Dap lapran Bat Mali Ya jahpawt daw aten gadun gasat hkat wa sai re.
KIA maga bawm 7 hte lam hkap gasat ai kaw Myen hpyen marai 15 si, kaga marai 20 jan hkala hkrum ai lam, shawnglam shiga lawk ni Jinghpaw Shiga Dap KNG de tsun wa ai.
Tinang KIA ni bawm hte hkap gasat ai hta asuya dap maga si hkala law na re lam KIA Ginjaw Shimlam Hpyen Hpung, hpyendu langai matut tsun ai re. Raitim KIA maga si hkala n nga ai hpe shi tsun ai.
Ya majan byin ai shara gaw, Myitkyina-Manmaw lam a sinna hte Mali Hka nu lapran ginra hta re. Dai ginra hta, lai wa sai March shata htum, Amyusha Democracy Ginjaw Pati (NLD) asuya n’nan lung wa ai aten kaw nna dai ginra na ‘KIA dap ni mahkra ye shamyit kau na hpyen majan masing’ hpe Myen hpyendap galaw wa ai re.
Mani hpawt kaga shara, Manmaw ginwang, Manje KIA Masat (3) Dapba npu Dapdung (12) ginra Zai Bru Tsun Yang ngu ai shara hta mung asuya dap hte gasat poi byin wa sai raitim lahkawng maga si hkala lam n chye shi ai.
Myen hpyendap a July 20 Yangon shiga sanglang hpawng e Lat Du Daju Jum Mya Htun Oo hku nna, tinang tatmadaw hpyendap gaw, amyusha rawt malan hpung ni yawng shanglawm na Mai Ja Yang zuphpawng hpe ‘mai byin yang n galaw shangun mayu ai lam’ tsun shapraw dat sai re. Shing rai, hpang shani hta ndai majan byin wa ai lam re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
SALANG PYILAN:- Uhpung uhpawng de Hkanghtan Mangbya sa wa nga ai hpe jawm mu dat ma yang, "Yu mu, Hkanghtan Mangbya anhte kaw sa wa nga ai. Shi gaw anhte hpe sa masu na ra ai majaw shi hpa baw sa tsun tim shum kam ya mu yaw" nga nna shada shadum hkat tawn nga ninglen, shi sa shanyam ai hpe yawng kam kau ya ya rai wa masai. Shi hpe shakawn na kun, mara shagun na kun, shing nrai masu hkrum ai masha ni mahtang shanhte hta gawngkya nga ai hpe gram sharai la ra na kun? Masha wa hpe mara shagun nga na malai, tinang hta ningra nga ai hpe gram sharai la lu ai wa kadai raitim rawt jat ai lam lu wa na re, nga ma ai.
Hkanghtan Mangbya masu ai ladat gaw grai pri nen si mani ai ladat lang wa sai rai nna shi kaw na hpaji pyi la ging nga ai. Raitimung Myen hpyen asuya gaw hkawhkam hkawseng lakhtak kaw nna Thein Sein lakhtak du hkra na labau ni hpe hkaja yu yang na chying matse ai hte hkalem chye ai hpe asan sha jawm mu wa saga ai. Japan ni hpe Myenmung de hkalem woi wa nna British ni hpe gasat shapraw kau shangun ai. British ni pru mat ai hte Japan hpe ninghkap bang wa sai. Miwa hpe ninghkap nga ai kaw na hkalem la nhtawm Myen asuya n-gun ja wa hkra mungmasa, hpyenmasa, sutmasa ni hta ra n rawng hkra shang garum shangun nna shanhte n-gun ja wa ai hte Miwa hpe hkindit kau manu ai.
Myenmung na mungmasa party ni hte rawt malan hpung ni hpe gaw shani shagu ngu na daram nan hkalem sha nga masai. Rawt malan hpung ni yawng kahkyin gumdin ai n-gun hte Myen hpyendap hpe atsai rai shamyit kau lu na hpe asan sha mu chye nga ma ai majaw rawt malan hpung yawng hpe dumbru dumbra byin hkra galaw wa masai. Thein Sein asuya hte Ma Kaw shada n ju hkat ai gaw tsun ndang rai nga ai. Raitimung maigan masha ni Thein Sein asuya hpe madi shadaw wa na matu Ma Kaw hpe n lang n mai ai zawn, Ma Kaw danhkung wa lu na matu mung Thein Sein hpe n lang n mai rai nga ma ai majaw ndai ten hta shada asung jashawn hkat nga ai hpe mu nga ga ai. Raitimung Thein Sein asuya lagaw ngang wa ai shani gaw Ma Kaw hpe n lang ra sai majaw shi a kawa Aung San hpe ra ai kaw lang ngut ai hte shi a asak hpe hpungdim dat kau ai zawn, Ma Kaw a shawng lam mung nhti nhtang galai shai wa mai ai. Dai hte maren, kaga rawt malan hpung ni hte gap hkat jahkring tawn masu nna akyu jashawn la ngut ai hte shamyit kau na matu hkyen tawn chyalu rai na re. Dai gaw shi a lit nan rai sai.
LAGANG:- Salang Pyilan tsun ai hku rai yang, dai ni na Myen asuya gaw mungmasha ni lata sharawt dat ai asuya re nga nna tsun shabrawng nhtawm shanhte a kawng hpe gaw Taikpung palawng hte magap tawn nna matse ai madang gaw rai n shayawm ai sha mungkan ting kaw hkan shanyam hkawm ai hta maigan asuya ni sha n ga, mungdan kata na ni mung hkan kam ya nga ma ai. American, Miwa zawn re ai super power mungdan ni hpe pyi gaw apyaw sha hkalem kau lu nga ma ai. Ndai lam hte seng nna Salang Prangtai gaw gara hku mu ai law!
PRANGTAI:- Hkanghtan Myangbya a lam hte Myen hpyen asuya ni lang wa ai ladat gaw Salang Pyilan sang lang wa ai hte maren rai sai. Hkanghtan Mangbya a lam gaw maumwi mausa hku hkai chyai ai hpe na la lu ai ni a matu shalat la ai nyan hpaji rawng wa shangun ai majaw na chying manu rawng nga ai. Raitimung, Myen asuya a akyang gaw maumwi mausa hku nna mung, dai ni na ten hta mung dingyang matse hkalem jahten sharun nga ai akyang majing hpe shadan shadawng ai rai nna, maga mi hku yu ga nga yang, mungkan ting hpe hkalem lu ai Myen asuya hpe nhtang hku na chying shakawn ging ai ngu yang n shut na re.
Myit yu ga le, Miwa galaw nga ai Tang Hpre hka madim hpe jahkring kau dat ai hte Miwa ni hpe shapawt tawn nna bai shanyam ai hta, dai zawn galaw ai gaw KIO hpe shamyit kau lu na matu sha re. KIO hpe shamyit kau lu ai hte nanhte hpe shawng de jaw tawn ai ahkaw ahkang yawng bai jaw na re. Raitimung KIO hpe gasat ai hte sha gaw dang la lu na masa n nga ai. Dai majaw KIO asum hkam na matu zai ladat shaw ra na re. Shara shagu na mungmasha ni KIO uphkang ai ginra de hprawng kahkyin wa hkra galaw ra na. Dai hpang UN hte NGO kasa ni dai hpyen yen ni hpe Myenmung maga hku nna mung, Miwa mung hku nna mung n sa lu garum hkra, jawm pat tawn jang dai hpyen yen ni kawsi hpanggara nna si hkrung si htan byin wa na. Ndai ladat gaw KIO asum hkam na matu kaba htum ai laknak rai nna KIO a matu kaga lawt lu lam n nga sai majaw asum hkam wa chyalu rai na re, nga nna jahkrup la hkat ai hte Miwa mung na hpyen yen ni hpe KIO ginra de gau bang dat let ta tut kaw shadik shatup nga masai, ngu maram la mai nga ai.
Kaja sha nga yang mungdan ngwi pyaw simsa lam lu wa na matu ahkyak ai gaw bum nga masha ni re. Dai hpe mungdan kaba nkau angwi ngwi mu wa nga masai. Madung gaw Wunpawng Myusha ni hte KIO gaw tinang a mungdan kata de lai shang wa ai maigan hpyen hpe kahkyin gumdin ai n-gun hte lit n ginhka ai sha magrau grang ai hte tai ni a shagri abrep kau lu hkra majan gasat dan lu ai lam rai nga ai. Wunpawng Myusha ni gasat dan ai majan gaw kaga rawt malan hpung ni a matu yu la na kasi tai wa sai.
Myenmung gaw British a lata kaw na shanglawt lu wa ai hpe dinglik yu yang, sharaw a n-gup kaw na lawt lu ai hte hkanghkyi a n-gup de lup shang mat ai lachyum rai mat sai. Dai majaw hkanghkyi a n-gup kaw na asan sha lawt wa lu na matu KIO ningbaw ningla ni gaw rawt malan hpung a amying shingteng hpe, "Wunpawng Mungdan Shanglawt Hpung" nga nna shamying nhtawm rawt malan lam woi hpang wa masai. Wunpawng Myusha ni gaw myit dam lada ai amyu ni rai ma ai majaw hkyen lajang sa ai mungmasa lam hta mung dam lada ai ningmu hta hkan nna galaw wa masai. Myen hpyen asuya gaw bum nga masha ni yawng hpe shamyit kau nna shanhte hkrai uphkang ai ladat (unitary system) hte uphkang lu hkra shakut nga ma ai. Shing re ai majaw KIO a yaw shada ai gaw bum nga masha ni hkanghkyi a n-gup kaw na lawt wa lu hkra yawng a gawng malai hku nna, "Wunpawng Mungdang Shanglawt Hpung" nga nna shamying ma ai lam na chye lu ai. Dai ni gaw ta tut galaw na ten du sai.
Shing re ai yaw shada lam awngdang wa lu na matu asak apnawng nna majan gasat nga ai zawn, asak kung nna shamu shamawt nlu sai jiwoi jiwa ni, hpyen yen ni, mungkan kaw chyam bra nga ai Wunpawng Myusha ni yawng gaw nlaw htum kyu hpyi ai lit hte byin mai ai shara kaw shang tsap nhtawm, Wunpawng Mungdan gaw-gap lu na matu arang shang bang nga masai. Hkumdek shagu kyu jawm hpyi ai nsen hpe Yehowa ahkyak la ya nga sai hpe hpyenman majan kaw asan apra jawm mu nga saga ai. Sen lam law htam wa ai hpyen yen ni gaw Yehowa jaw ai manna muk hte asak hkrung nga lu mu ga. Bum nga masha yawng a matu Wunpawng Mungdan gaw-gap wa nga ai kaw kaga amyu ni yawng shang gasat lawm ai marang e, awngpadang dip la lu nna myusha ni yawng a matu laksan mungdan nnan gaw-gap wa lu na re.
Dai shaloi anhte nam na dusat dumyeng hte malen pyen u ni a matu lu ging ai ahkaw ahkang lu wa ai sha n-ga, mali hka kata na nga ni mung dai ngwi pyaw simsa ai mungdan gaiwang kata kaw shinggyim masha ni hte rau ahkaw ahkang ni bai lu wa u ga matu tsaw htum ai Karai Kasang kaw kyu jawm hpyi dat ga ai law, nga nna salang Prangtai gaw tsep kawp kam sham ai myit hte hkrum zup hpawng hpe hpungdim woi dat sai rai.
Puk Dun
MATSING:- Wunpawng Mungdan ngu ai kaw unitary system hpe sha ra sharawng ai Myen asuya a mungdan (Dagaung, Pagan, Nyong-O) shang lawm na n re majaw bum nga masha ni hkrai jawm gaw-gap ai mungdan nnan hpe madi madun ai re.


text:
3 comments:
- Unknown said...
-
ya na zawng update byin taw ai movie file ni hpe law law lu madun jan grau hkrat ai ,maikan ting mung law law chye wa lu na re, mai byin jang jinghpaw kasa hku na latsan youtube kaw movie file ni hpe up to date upload galaw taw jan grau hkrat na re ngu mu mada ai ..
- March 25, 2012 at 11:01 PM
- gawluyaku said...
-
grai myit n pyaw ai law ya naa zawn na lu mu lu
anhte yawng myit n daw gaw anhte kam ai karai kasang gaw dai hku gaw n gabai da na re
a sak gaba gaji gaba yawng hpe k.k gaw makawp maga ya u ga. kyuhpyi garum nga n ngai
dang di dang dep ai daram garum madi nga ai
hkam jan ai a tsam myit ngyan hpa ji hpung shin kan k.k jaw ya u ga
- March 26, 2012 at 12:03 AM
- w.p shadang said...
-
mai gan mung dan shagu du nga ai w.p myu sha ni a mying jahpan yawng hta yang kaja na re.ya aten w.p myu sha ni hte w.p mung dan a matu grai ahkyak nga ai aten rai nga sai.a sak ram ai myu sha ni yawng lak nak hpai majan shang wa na aten rai sai majaw mung dan kata,mung dan shing gan mai gan mung dan shara shagu hkan du nga ai w.p myu sha ni K.I.A hpyen dap de sa wa lu na matu hkrung lam shagu lam woi la na a hkyak nga sai.....
- March 26, 2012 at 8:08 AM